“Study Smart & Jangan Tinggal Solat Ok..” Anak Kembar Azhar Sulaiman Lanjut Pelajaran Ke UK

Berjauhan dari keluarga adalah detik menyedihkan, lebih-lebih lagi bagi individu yang tidak pernah berpisah dengan orang tersayang. Selalunya bagi anak-anak yang sedang meningkat dewasa, berpisah disebabkan melanjutkan pelajaran itu dah menjadi lumrah bagi sesebuah keluarga.

Sedangkan berjauhan di dalam negara pun kadangkala ibu bapa dah susah hati , apatah lagi jauh ke negara orang. Apa yang penting jangan putuskan hubungan dan kekal berkomunikasi antara keluarga di mana sahaja berada.

Itulah yang akan dihadapi oleh anak kembar kepada pelakon Azhar Sulaiman iaitu Andika Rees Pahamin dan Kasih Iris Leona telah berangkat ke United Kingdom (UK) bagi menyambung pengajian selama tiga tahun.

Perkara ini telah dikongsikan oleh Azhar sendiri di laman Facebooknya dengan memuat naik sebuah video keberadaan mereka di lapangan terbang menghantar dua cahaya matanya pada Ahad.

Dalam video tersebut Azhar menitipkan pesanan kepada dua cahaya matanya agar belajar bersungguh-sungguh dan tidak mengabaikan solat lima waktu.

Menurut aktor berumur 51 tahun itu, Andika melanjutkan pelajaran dalam jurusan Undang-Undang Maritim manakala Leona pula bidang Pengurusan. Malah dia juga sempat berseloroh agar anak perempuannya pulang dengan imej baru memandangkan cuaca di sana sejuk.

“Mami (panggilan Azhar) tak rasa sedih sangat mungkin sebab mereka dari kecil dah biasa mengembara ke seluruh dunia sebab sertai event Jamboree Pengakap atau Girl Guides Dunia.

Tiga tahun tak lama dan cukup masa untuk Leona balik dengan imej baru….UK kan sejuk.. Hahahaha.” tulisnya.

Sebelum ini, Leona menerusi video yang dikongsikan di TikTok, akui masih belum bersedia untuk memulakan kehidupan baharu.

“Saya sangat sedih nak tinggalkan keluarga di sini dan tidak bersedia untuk memulakan fasa baharu dalam hidup saya.” katanya dalam mood sedih.

Untuk rekod, Azhar dan Chempaka Emalin Pahamin mempunyai dua anak kembar lelaki dan perempuan iaitu Kasih Iris Leona dan Andika Rees Pahamin serta anak sulungnya, Kasih Leia Ixora.


Tak Berkira Soal Duit, Gaji Suami Isteri Kumpul Sekali, Lelaki Ini Tunjuk Cara Rancang Belanja Keluarga.

Dalam hal kewangan tentu agak sensitif bagi setengah pasangan suami isteri. Bagaimana sebaiknya perkongsian mengenai kewangan harus diurus bersama.

Telus agihan gaji suam isteri, sebenarnya punca rezeki bertandang. Barulah pintu rezeki dibuka luas.

Melalui perkongsian Mohd Fhais menjelaskan bagaiman nak buang darjah duit dalam rumahtangga sungguh bermanfaat. Ikuti selanjutnya perkongsiannya.

Walaupun duit bukan segala-nya tapi di sebabkan duit rumahtangga boleh bercerai berai, anak jadi terbiar dan kita sendiri boleh lupa diri.

Apatah lagi isteri yang jadi surirumah dan tak bergaji, suami tidak patut memperlekehkan mereka. Anggap isteri seperti patung di rumah, dan tak mempedulikan emosi dan fisiologi si isteri.

Serius kena buang darjat duit ini !

Suami isteri tinggal sebumbung, tidur sekatil dan makan semeja tak patut ada timbul isu aku yang kerja penat-penat, kau yang duk perhabis pula.

Sebenarnya ada cara mudah nak buang darjat duit ini dalam rumahtangga. Ini apa yang saya dan isteri dah amalkan sejak mula perkahwinan lagi.

Sebenarnye gaji bersih di slip gaji tu belum benar-benar bersih lagi, boleh di bersihkan lagi supaya berkat suami isteri.

Gabung gaji suami isteri

Caranya ialah kumpul kedua dua gaji suami isteri dan bayar bil astro, tnb, air, kereta, rumah, belanja rumah dan sekolah anak. Baki yang ada kami bahagi dua, dan itulah gaji bersih 2.0 kami setiap bulan.

Contoh kiraan :

Gaji suami : RM3500
Gaji isteri : RM2500
Jumlah : RM6000

Bil bulanan : 250
Kereta : 1800
Ptptn : 550
Sekolah anak : 500
Rumah : 780
Belanja rumah : 550
Jumlah : RM4430

Jumlah pendapatan – Jumlah komitmen = Baki

RM6000 – RM4430 = RM1570

Gaji bersih 2.0 : 1570 ÷ 2 = 785

Jadi gaji bersih suami / isteri sebulan ialah RM785

Ok lah tu gaji bersih seorang tak perlu bayar apa apa lagi. Kalau isteri ada buat bisnes pun boleh campur pendapatan bisnes itu. Jangan pula bila isteri dah ada pendapatan sendiri suami terus mengabaikan belanja rumah.

Gaji bersih ini terpulang pada isteri nak guna duit itu samaada buat simpanan atau buat beli baju dan alat solek.

Comfirm suami tak akan pertikaikan.

Sebaiknya bila dua hati di satukan kehidupan yang dahulunya 2 sekarang dah menjadi satu. Ini termasuklah rezeki.

2 rezeki lelaki dan wanita, bila dah berkahwin akan menjadi satu yang lebih besar. Sebab itu orang selalu cakap bila dah berkahwin pintu rezeki akan di buka seluas luas-nya.

Percayalah semakin telus kita mengagihkan rezeki sama rata, semakin banyak punca rezeki akan bertandang ke rumah kita.

Keberkatan rumahtangga sentiasa jadikan keutamaan.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Petua Jaga Jantung Sihat Untuk Seisi Keluarga, Amal Je Minum Jus Tomato Ni!

Nikmat sihat adalah anugerah yang tidak ternilai yang perlu disyukuri, sama ada untuk kesihatan diri sendiri mahu pun kesihatan keluarga.

Umumnya sebagai ibu, setiap hari akan sediakan makanan yang bukan sahaja enak rasanya malah turut diutamakan dalam pemilihan hidangan yang berkhasiat. Ini penting dalam usaha untuk memastikan keluarga kekal sihat melalui pemakanan yang dimakan.

Contohnya untuk menjaga jantung yang sihat, bolehlah sediakan jus tomato yang enak sepertimana yang dikongsikan resipinya oleh Suzy Honey.

Menurutnya sesiapa yang rasa jantung sudah nak tersumbat atau hendak jaga jantung rajin-rajinlah minum jus Tomato.

Tomato bukan sahaja bagus untuk kulit sahaja tetapi sebenarnya bagus untuk kesihatan jantung. Ianya di buktikan dengan kajian dan juga dengan “Doctrine of Signatures” iaitu bahagian dalam pada bentuk buah atau pokok menggambarkan sesuatu organ pada tubuh badan manusia.

Kebanyakan cara orang lama dahulu mengenal pasti khasiat kegunaan jenis buah atau pokok dari tanda-tanda itu.

Ya lah, pada zaman dahulu bukannya kajian-kajian secara saintifik.

Tomato mengandungi komponen seperti lycopene, fenolik, flavonoid, vitamin C, dan vitamin E yang berfungsi sebagai agen antioksida juga antikanser.

Saya tidak suka makan buah tomato begitu sahaja jadi saya lebih suka tomato dibuat jus. Mudah untuk saya minum.

Caranya mudah sahaja. Carilah tomato yang baik keadaannya dan pastikan rendam dengan air garam sekejap untuk buang racun- racun buah yang pasti di semburkan oleh penanamnya. Kecuali tomato yang di tanam sendiri.

Di ambil tomato 2biji dan saya campurkan blend dengan 1 ke 2 gelas susu segar rendah lemak ( low fat) dan kali ini saya memilih susu lebih protein untuk tulang sekali. Blenderkan semua lepas itu terus diminum . Jangan dibiarkan lama.

Sudah pasti minuman yang kita buat sendiri selamat dan seusia juga jika mahu diberikan kepada anak- anak seisi keluarga.

Sesekali apa salahnya paksa mereka minum untuk jaga kesihatan.

Jaga kesihatan itukan satu ibadah

Mesti anda teringat kartun-kartun zaman dahulu? Siapa yang selalu terpacak depan TV mesti tahu banyak kartun. Jadi jom tonton berapa banyak agaknya yang adik-adik BK kita ni tahu pasal kartun popular tahun 90-an dan awal 2000.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


Kes Covid-19 Menurun, Jangan Alpa. Negara Belum ‘Menang’ Lagi!

Syukur alhamdullah beberapa hari ini kita semua melihat berlaku penurunan kes Covid-19 yang dilaporkan oleh Datuk Dr. Noor Hisham Abdullah.

Ini secara tidak langsung kita dapat membayangkan kemenangan pasti akan kita kecapi tidak lama lagi.

Pun begitu, memetik akhbar Harian Metro melaporkan Kementerian Kesihatan Malaysia (KKM) khuatir sekiranya masyarakat alpa kepentingan pematuhan Perintah Kawalan Pergerakan (PKP) berikutan trend penurunan jumlah kes positif koronavirus baharu (Covid-19), akhir-akhir ini.

Ketua Pengarah Kesihatan Datuk Dr Noor Hisham Abdullah berkata, penurunan jumlah kes beberapa hari ini dibimbangi disalah erti serta membuatkan masyarakat lalai lalu mengambil mudah PKP kerana memikirkan bahawa wabak ini hampir selesai.

beri peringatan

Susulan itu, beliau menegaskan sekali lagi bahawa negara belum memenangi pertarungan untuk mengalahkan atau menghapuskan wabak virus Covid-19.

“KKM ingin mengucapkan ribuan terima kasih kepada semua petugas barisan hadapan dalam menghadapi kejadian Covid-19 di Malaysia.

“Tiga bulan sudah berlalu sejak kes pertama Covid-19 dilaporkan ke Pusat Kesiapsiagaan dan Tindak Cepat Krisis Kebangsaan (CPRC) KKM.

“Semua petugas barisan hadapan dari semua agensi sudah bertungkus-lumus setiap hari dalam mengawal kejadian ini.

Jangan alpa

“Namun, KKM khuatir penurunan kes menyebabkan segelintir masyarakat alpa sebab memikirkan wabak ini hampir lalu ambil mudah kepentingan ikuti arahan PKP,” katanya.

Beliau berkata demikian hari ini dalam sidang media harian Covid-19 di Kementerian Kesihatan Malaysia (KKM) di Putrajaya.

Dr Noor Hisham memohon supaya petugas barisan hadapan semua agensi kekal cekal dan tabah bersama KKM memerangi penularan Covid-19 di negara ini.

Terus kekal di rumah

“Pada masa sama, walaupun perkembangan dalam penurunan kes ini sememangnya positif, masyarakat masih perlu berada di rumah, mengamalkan jarak sosial yang selamat sekurang-kurangnya satu meter daripada orang lain.

“Selain itu teruslah mengamalkan kebersihan diri yang tinggi seperti kerap mencuci tangan dengan menggunakan air dan sabun.

“Pendekatan ini penting dalam memutuskan rantaian penularan jangkitan. Pihak KKM akan terus memantau perkembangan kejadian Covid-19 melalui maklumat yang diperoleh dan akan dimaklumkan kepada rakyat semasa ke semasa,” katanya.


“Mendidik Tak Salah, Jangan Sampai Memudaratkan.” Dr. Izzar Kongsi Tip Latih Kanak-kanak Berpuasa

Macam mana nak didik anak-anak kecil berpuasa? Tak dinafikan bukan satu benda yang mudah lebih-lebih lagi anak kecil kan. Lagipun kaalau anak kita tu belum baligh tak wajib pun. tetapi sebagai ibu bapa nak juga dedahkan mereka dari awal-awal kan. Tak adalah nanti bila dah besar susah nak bentuk.

Orang kata melentur buluh biarlah dari rebungnya, jadi kena ada cara yang betul dan paling penting tak mendatangkan kemudaratan buat anak-anak kecil kita.

Jom cuba praktikkan tip yang dikongsikan oleh Dr. Izzar Anwari ini, yang penting pengambilan makanan seimbang terutama sekali ketika bersahur. Supaya anak-anak dapat menahan lapar dalam tempoh yang lama selain tetap bertenaga.

𝗞𝗔𝗡𝗔𝗞-𝗞𝗔𝗡𝗔𝗞 𝗕𝗘𝗥𝗣𝗨𝗔𝗦𝗔? 👨👧

Para ulama memang dah bersepakat bahawa kanak-kanak yang belum baligh tidak diwajibkan berpuasa. Kalau nak mendidik anak untuk berpuasa tak salah, tapi janganla sampai memudaratkan anak 😨

Anak2 kecil mempunyai keperluan metabolisma yang tinggi serta tak boleh nak berkomunikasi secara jelas untuk meminta makan/minum. Takut kalau disuruh juga anak2 kecil tu berpuasa full, dia tak cukup sumber tenaga dan air untuk sihat, terutamanya untuk fungsi otak anak.

Pengurangan tenaga juga boleh menyebabkan perubahan sikap anak yang akan menjadi marah2 sebab ‘hangry’. Fungsi kognitif iaitu kebolehan berfikir juga akan terganggu. Kalau nak train anak berpuasa, janganla expect untuk anak berpuasa seharian.

Untuk anak2 kecil, beri mereka berpuasa beberapa jam dahla. Supaya mereka rasa kebersamaan tu. Yela, feeling sahur dengan family sekali, berbuka sekali, tu yang anak2 suka dan akan ingat. Boleh minta anak berpuasa dari sahur hingga ke tengah hari ke. Atau start dari jam 3pm hingga berbuka ke.

Ok la Kalau nak melatih anak2 berpuasa, ibu bapa perlu ingat :

sahur perlu banyak sayur, buah, dan protein (daging lembu,ayam,telur) untuk tahan kenyang lama dan juga karbohidrat (nasi, mee, roti) untuk tenaga.

❌ JANGAN beri makanan bergula tinggi/ MANIS. Nanti craving dan tiada nilai nutrisi pun untuk anak

❌ ELAKKAN makanan MASIN untuk mengurangkan rasa dahaga.

❌JANGAN PAKSA anak untuk makan berlebihan sebab nak ganti balik kekurangan kalori tu. Overeating akan menyebabkan indigestion, bloated (kembung), dan tak selesa. Sebab tu kena berhenti makan sebelum kenyang

❌ Air berkabonat, makanan pedas, dan makanan goreng/berminyak minta elakkan untuk mengurangkan masalah pencernaan.

Yang paling penting dan saya selalu tekankan ialah pemakanan seimbang. Tak kisahla masa bulan Ramadan atau tak. Makanan kena ada cukup zat dan nutrisi dari semua kumpulan makanan. #drizzarshares.


Bila Kejar Akhirat, Rezeki Pun Mencurah! Viral Kisah Pemandu E- Hailing Sanggup Berhenti Kerja Demi Solat.

Semua orang mahu dilimpahkan rezeki. Tidak ada seorang manusia yang hidup di dunia ini Allah tinggalkan dia tanpa rezeki. Setiap manusia sudah ditetapkan rezeki untuknya.

Namun hidup tidak bahagia apabila amalan ibadat tidak sempurna. Begitulah yang diceritakan oleh seorang doktor yang bertemu dengan pemandu E- Hailing yang sanggup berhenti kerja asalkan dapat solat berjemaah.


“Allahu… Manisnya Mommy To Be.” Mahu Perbaiki Diri Sebelum Bergelar Ibu, Mona Allen Berhijab Dipuji!

Pelakon Mona Allen yang tampil berhijab menerusi laman instagramnya mengundang perhatian ramai.

Rata-rata memuji penampilan isteri kesayangan Pekin Ibrahim ini.

Pemilik nama sebenar Munna Hafiraneza Allen mengakui kini sedang memperbaiki diri memandangkan bakal menjadi ibu tidak lama lagi.

“Saya sebenarnya tak berani nak bagi kenyataan apa-apa mengenai penampilan saya sekarang. Bagi saya, apa yang saya kongsikan itu… itulah.

“Terpulang pada netizen nak tafsir. Sebab tak nak salah faham, nanti orang ingat saya nak berubah dengan menunjuk-nunjuk. Saya takut kalau salah cakap, nanti jadi lain pula.

“Apa-apa pun, minta doa yang baik-baik. Saya pun dalam proses nak perbaiki diri. Nak menjadi seorang ibu dan isteri yang lebih baik,” kata Mona Allen seperti yang dilaporkan menerusi mStar.

Dalam pada itu, warganet turut menitipkan doa semoga pelakon drama Hati Yang Dikhianati itu terus istiqamah dalam berhijab sepenuhnya.

Ditanya mengenai kandungannya kini, Mona memberitahu bakal melahirkan cahaya mata sulungnya sekitar September depan.

Sementara itu, dia turut melahirkan rasa syukur dan berterima kasih kepada mereka yang menghadiahkan barang-barang keperluan bayi yang dianggap sebagai rezeki anaknya kelak.

“Alhamdulillah, usia kandungan saya sudah memasuki tujuh bulan… Insya-Allah saya dijangka bersalin September nanti. Sekarang saya masih di Johor, teman suami shooting.

“Insya-Allah nanti balik KL, saya dan suami akan cari lagi barang keperluan baby. Tapi Alhamdulillah, saya bersyukur ramai yang menghadiahkan barang baby. Saya anggap rezeki baby dapat macam-macam,” ujarnya.

Untuk rekod, Mona mendirikan rumah tangga dengan Pekin atau nama sebenarnya Mohd Iznan Ibrahim, 40 pada 7 Disember 2018.


Puteri Sarah ‘Cari’ Ibu & Tujuh Orang Anak Dihalau Rumah, Nak Bantu – “Poligami Tapi Tak Tahu Tanggungjawab”

Baru-baru ini tular seorang ibu bersama tujuh orang anaknya diusir keluar dari rumah sewa disebabkan tidak membayar sewa sejak Oktober tahun lalu. Semuanya dipercayai berpunca dari suami wanita itu berkahwin lain.

Tidak tinggal diam, pelakon, Puteri Sarah bersimpati melihat nasib wanita yang juga pesakit mental itu kerana diabaikan suaminya dan meluahkan hasrat untuk membantu mereka.

Malah, Sarah atau nama penuhnya Puteri Sarah Liyana Megat Kamaruddin turut menyelar tindakan suami wanita tersebut yang gagal menjalankan tanggungjawab sebagai ketua keluarga selepas berpoligami.

“Allahuakbar kejamnya. Inilah yang dikatakan nak poligami tapi tak tahu tanggungjawab. Siapa kakak ni? Jika ada maklumat, tolong mesej Sarah. Sarah nak tolong,” tulisnya menerusi satu InstaStory semalam.

InstaStory berkenaan memaparkan sebuah keratan berita bertajuk ‘Ibu & 7 Anak Dihalau Dari Rumah Sewa, Suami Jarang Balik Sejak Ada Bini Muda’ yang melaporkan kesusahan hidup wanita terbabit.

Semalam, pihak Zakat Selangor tampil menghulurkan sumbangan kepada wanita tersebut yang mempunyai anak berusia antara empat hingga 14 tahun.

Lebih malang apabila situasi itu menyebabkan anak sulungnya turut mendapat rawatan psikiatri kerana kerap mengamuk sehingga sukar dikawal sekali gus perlu mengambil ubat penenang.

Terdahulu, Sarah dilabel sebagai ‘wanita besi’ kerana gigih memperjuangkan haknya susulan mengalami kemelut rumah tangga bersama suaminya Syamsul Yusof yang telah berkahwin lain di Thailand.

Tidak berdiam diri, ibu kepada dua cahaya mata itu kemudian menfailkan penceraian terhadap suaminya yang juga pengarah terkenal di Mahkamah Rendah Syariah Kuala Lumpur bulan lalu.

Sumber: Instagram Puteri Sarah, Facebook Zakat Selangor


PSRA Ibu Bapa Mula Sebak, Selawat Dan Doa Untuk 5 Hari, Bantu Anak Jawab Soalan Dengan Tenang

Minggu PSRA Ibu Bapa Mula Sebak, Selawat Dan Doa Ini Bantu Anak Jawab Soalan Dengan Tenang

Peperiksaan Penilaian Sekolah Rendah Agama (PSRA) 2022 bermula hari ini sehingga jumaat (17 hingga 21 Oktober 2022) di Negeri Selangor. PSRA adalah penilaian Tahun 6 di sekolah yang di bawah Jabatan Agama Islam Selangor (JAIS).

Rata-rata wargamaya berkongsi luahan hati dan mendoakan semoga anak-anak dapat menjawab soalan dengan tenang. Bahkan ada yang berkongsi anak gelisah tidak dapat tidur, kata-kata semangat dan doa buat anak.

Justeru, ibu ayah berdoalah dan mintalah hajat kepada Allah SWT supaya anak-anak dipermudahkan menjawab soalan-soalan peperiksaaan dengan tenang dan mendapat keputusan terbaik.

Buat ibu bapa, amalkan bacaaan doa dan selawat ini selama 5 hari ketika anak menghadapi peperiksaan PSRA sepanjang minggu ini.

Selain itu, boleh jadikan amalan setiap kali anak menghadapi ujian bulanan atau peperiksaan di sekolah mahupun universiti.

AMALKAN DOA DAN SELAMAT SELAMAT 5 HARI KETIKA ANAK MENGHADAPI PEPERIKSAAN

AMALAN 1

Allahumma 1x
Ya Alim Ya Hakim Ya Roshid. 40x
Bicara hati
Ya Allah. Alirkan kebijaksanaan ke dalam minda anakku agar dia dapat menjawab dengan baik. 1x

Allahumma 1x
Ya zohir 40x
Ya Allah kau nampakkan jawapan yang betul dalam minda anakku kerana Kau Maha Menampakkan 1x

Allahumma 1x
Ya Fatah 40x
Ya Allah bukakanlah minda anakku seluas langit dan bumi agar dia nampak segala jawapan yang betul. 1x

Allahumma 1x
Ya Baari’. 40x
Ya Allah aku serah seluruh jiwa raga anakku hanya kepadaMu utk Kau uruskan sebaik-baiknya sepanjang dia exam ini Ya Allah. Kau aturlah otak dan minda juga jari jemarinya untuk menjawab dengan pimpinanmu Ya Hadi.
Aku yakin hanya kuasaMu sahaja Ya Allah. Aku tiada daya 1x.

Ulang dan ulang. Kalau anak exam 1 jam. Zikirlah. Bayangkan anak sedang menjawab dengan betul dan senyum. Pastikan anak-anak ada dalam keadaan berwuduk masa nak pergi sekolah. Kalau batal takpe. Ibu ayah kena istighfar sepanjang peperiksaan ini juga ya.

AMALAN 2

1. Surah Al-Fatihah – 7 kali

Surah Al Fatihah sememangnya terbukti mempunyai hikmah kelebihan, fadilat dan khasiat yang tersendiri dan sering diamalkan oleh mereka yang mendalaminya. Ia juga sering dibaca di dalam solat dan doa malah sering dibacakan setiap hari dalam kehidupan seharian ramai orang selain dijadikan penawar dan penyembuh berbagai jenis penyakit.

2. Subhanallah – 44 kali

Rasulullah SAW bersabda yang bermaksud: “Barangsiapa mengucapkan ‘subhanallah wabihamdihi’ seratus kali dalam sehari, ia akan diampuni segala dosanya sekalipun
dosanya itu sebanyak buih di lautan.” (Hadis riwayat Muslim dan Tirmidzi)

3. Alhamdulillah – 44 kali
Seseorang hamba yang bersyukur kepada Allah maka Allah telah berjanji akan menambah rezekinya. Bersyukur disini juga boleh dilakukan dengan mengucapkan Alhamdulillah.

4. Allahuakbar – 44 kali
Firman Allah dalam surah surah al-Ra`d, ayat 28 yang bermaksud: “(Iaitu) orang-orang yang beriman dan hati mereka manjadi tenteram dengan mengingati Allah. Ingatlah, hanya dengan mengingati Allah-lah hati menjadi tenteram.”

5. Ya Hayyu Ya Qayyum – 21 kali
Bacalah Ya Hayyu Ya Qayyum atau Ya Hayyul Qayyum, ia akan membantu anda dalam banyak perkara.

Ya Hayyu Ya Qayyum, Yang menghidupkan, hidupkanlah hatiku, rezekiku, agamaku dan duniaku.

Ya Allah, aku bermohon kepada-Mu, Ya Hayyu bersaksi semua yang hidup, Engkaulah yang memberi nyawa dan memberi kehidupan kepada yang hidup.

Semoga amalan kita diterima Allah dan anak-anak berjaya dalam pelajaran.

JADUAL PEPERIKSAAN PSRA

ANTARA PERKONGSIAN DI MEDIA SOSIAL


Nak Anak Jadi ‘Orang’ Ibu Bapa Kena Alert Ini Untuk Beri Didikan. Deep!

Anak adalah amanah daripada allah. Ibu bapa adalah orang paling ntuk pembentukan akhlak, sahsiah dan kendiri anak-anak supaya membesar sebagai individu yang cemerlang dunia dan akhirat. Dalam usaha mendidik anak ibu bapa sepatutnya mempunyai amalan asuhan yang terbaik untuk mengenali potensi anak-anak dan seterusnya mengembangkannya pada masa hadapan. Asuhan dan didikan berdasarkan potensi anak-anak inilah yang boleh menjadikan anak-anak genius dalam bidang tertentu. Namun adakah ibu bapa tahu bagaimana melatih anak itu berfikir seterunya menjadikan anak seorang itu genius.

Ikuti nasihat daripada DR ROZIETA SHAARY, Pakar keluarga dan kasih sayang atau dikenali sebagai ibu rose untuk membantu ibu bapa mengetahui amalan-amalan untuk mendidik anak.

1.Didik anak nilai simpati
Apabila ibu bapa mendidik anak untuk menjadi seorang yang mempunyai sikap simpati dalam diri, ini bermakna telah merangsang daya pemikiran EQ atau kecerdasan emosional dalam diri anaknya. Ia adalah asas untuk kekuatan intelektual. Apabila anak dibentuk menggunakan pendekatan ini, ia akan menyebabkan anak itu berfikir untuk melakukan sesuatu atas sebab yang lebih besar untuk memberikan kebaikkan kepada orang lain , bukannya utk dirinya. Ia juga mendidik anak ini menjadi seorang yang tidak pentingkan diri tetapi menjadikan dirinya untuk kepentingan orang lain. Malah Islam dalam pengajarannya menggalakkan setiap manusia untuk memikirkan orang lain. Apabila mempunyai emosi positif seperti ini, ia akan mengeluarkan endorfin yang membuatkan perasaan akan menjadi lebih tenang dan positif yang sekali gus memberi kekuatan dalaman untuk berfikir dengan lebih luas.
2.Biarkan anak berdikari
Kepentingan anak-anak berdikari memang diketahui ramai ibu bapa. Berdikari adalah pendekatan perlakuan untuk membantu anak itu mampu melakukannya atau tidak. Ia melatih anak itu mempunyai perasaan bertanggungjawab dan bukannya kepada sikap pergantungan kepada ibu bapa. Bagaimanapun, perlu diteliti kepada usia anak itu terutama anak yang masih kecil. Oleh itu, ibu bapa perlu melihat kepada kemampuan anak itu untuk mencuba melakukannya. Jika anak itu ingin mencuba biarkan anak melakukannya asalkan mengikut kemampuannya. Apa yang berlaku apabila seorang anak itu , berasa dirinya mampu melakukan, ia akan menimbulkan rasa yakin diri dan rasa dirinya dihargai. Anak yang dilatih berdikari akan menjadi orang yang kuat jiwanya dan dapat menyesuaikan diri dengan sebarang keadaan suasana dan tempat. Inilah cara membantu anak berakhlak mulia dan mempunyai emosi postif sekali gus merangsang kecerdasan mindanya.
3. Bagi pendapat
Sebagai ibu bapa, kita perlu menghargai anak apabila mereka memberi pendapat. Apabila anak memberi pendapat, tidak bermakna dia melawan. Misalnya, ibu memberi arahan, “ Pergi basuh kasut.” Anak berjawab, “ Mak boleh tak basuh kemudian.” Namun sikap segelintir ibu bapa beranggapan percakapan sebegitu sebagai ‘melawan’. Oleh itu, anda perlu faham apa yang dikatakan melawan atau apa yang dikatakan memberi pendapat. Ia adalah dua perkara yang berbeza. Apa yang kita nak didik anak ialah perlu diberi peluang untuk memberikan pendapat secara berhemah dan bagaimana hendak memberi pendapat secara sopan. Biasanya anak-anak akan marah apabila tidak diberi peluang untuk bercakap. Seharusnya ibu bapa menjelaskan dengan berkata, “Nanti adik, mama sedang dengar, tak perlu tinggikan suara. Mama hargai pendapat adik”. Jadi anak akan bercakap sopan apabila memberi pendapat, bukannya secara tengking atau melawan ibu bapa. Kebiasannya anak-anak berusia enam tahun sudah mulai menunjukkan sikap sebegini kerana mereka mulai mempunyai sifat ingin tahu yang tingggi dan berkebolehan berdikari.
4. Beri penjelasan
Merangsang pemikiran anak melalui penjelasan yang berkaitan dengan diri anak. Penjelasan ini akan mengajar anak untuk berfikir sebab dan kesannya. Misalnya , jika anak sudah berpakaian cantik dan kemas, tetapi meminta kebenaran untuk bermain diluar rumah. Ibu bapa perlu menjelaskan bahawa dengan cara bermain diluar akan memberi kesan kotoran pada baju dan akan memberi tekanan kepada anak dan anda sendiri. Apa yang perlu ibu bapa didik kepada anak adalah memberi peluang kepada anak untuk faham situasi ini. Didik anak dengan komunikasi yang jelas supaya anak dapat berfikir, bukannya hanya mengikut kehendak anak semata-mata. Cara ini membantu anak untuk belajar membuat pertimbangan dan berdikari. Malah secara tidak langsung anak boleh berfikir dan mengetahui apa kesannya jika melakukan sebarang tindakan.
5. Harap anak sempurna
Setiap ibu bapa yang inginkan anak sempurna dan genius. Namun kita sepatutnya membuat anggapan sebegitu untuk anak. Ini kerana peranan kita sebagai ibu bapa belum tentu menjamin sempurna. Setiap anak mempunyai kekurangan dan kelebihan. Mungkin ada anak yang tidak cemerlang dalam akademik tetapi berjaya dalam bidang yang lain. Kebolehan dan potensi anak adalah berbeza. Jangan membandingkan setiap anak. Setiap anak yang dilahirkan mempunyai ptotensi diri yang harus ibu bapa gilap. Apa yang paling utama, bimbingan ibu bapa terhadap potensi anak-anak agar dikembangkan secara optimum.


Khabar Gembira Usia 63 Tahun, Jamal Abdillah Bakal Timang Zuriat Ke Lima Tahun Hadapan.

Siapa sangka pada usia 63 tahun, penyanyi legenda Datuk Jamal Abdillah sekali lagi mendapat khabar gembira bakal menimang cahaya mata ke lima pada tahun hadapan.

Juga jarak usia 37 tahun bukan penghalang untuk dikurniakan zuriat lagi.

Kandungan isterinya, Datin Zai Izzati Khiruddin sudah berusia 12 minggu dijangka akan bersalin pada Februari 2020.

Melahirkan rasa syukur, penyanyi bersuara merdu ini berharap cahaya mata kelima merupakan anak perempuan.

Alhamdulillah (isteri) akan berpangkat sarjan, tiga calit nanti. Nak dapat satu lagi jadi tiga orang (anak).

Saya sudah ada tiga anak lelaki, seorang saja perempuan. Jadi nak lagi cahaya mata perempuan. Apa pun alhamdulillah dengan rezeki yang Allah bagi.

Hasil perkahwinan bersama isterinya diserikan dengan dua cahaya mata iaitu Nur Azura Yamani, 20 bulan dan El Issac Yamani, 9 bulan.

Dalam pada itu menerusi perkahwinan terdahulu, Datuk Jamal Abdillah mempunyai dua cahaya mata lelaki iaitu Osama Yamani dan Ahmad Zaki menerusi perkahwinannya yang terdahulu. Kini, mereka mengikuti jejak langkahnya menceburi bidang nyanyian.

Sumber: Harian metro

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Petua Perangkap Lipas Kecil Di Dalam Kereta. Ibu-Ibu Guna 3 Bahan Mudah Ini.

Melihat kelibatnya di dalam kereta pasti menimbulkan rasa kurang senang. Semuanya gara-gara kotoran daripada sisa makanan, serdak biskut atau kek yang dimakan oleh anak anda di dalam kereta.

Keadaan sebegini memang tidak dapat dielakkan dan sudah tentu ia menarik perhatian makhluk yang tidak diundang iaitu lipas. Kalau sudah melihat kehadiran dalam kereta kena pantas mencari cara untuk menghapuskannya kerana binatang ini cukup cepat membiak. Sedari tak sedar dari seekor mungkin sudah ada satu koloni di dalam kereta anda.

Kalau cara semburan masih tidak berkesan untuk membasmi lipas, Jom cuba petua daripada seorang pengguna Facebook Cik Zati ini. Mana tahu boleh membantu mengatasi masalah anda.

Bahan-bahan

Bekas kosong

Minyak masak terpakai

Marjerin.

Susu pekat

Caranya:

1. Campurkan semua bahan ke dalam bekas kosong.

2. Letakkan di bahagian tempat letak kaki atau mana-mana ruang dalam kereta.

3. Tinggalkan semalaman dan lihatlah hasilnya keesokan harinya.

4. Susu dan marjerin akan menarik lipas datang sekali gus terperangkap dalam minyak.

Selamat mencuba!


“Semua Rasa Ada. Sedih, Terharu & Gembira.” Timang Anak Ke-8, Harry Khalifah Pertama Kali Temani Isteri Masuk Bilik Bersalin!

Lama menantikan kehadiran anak perempuan kedua, akhirnya impian penyanyi dan komposer, Harry Khalifah tercapai apabila isterinya iaitu Noormala selamat melahirkan cahaya mata kelapan baru-baru ini.

Mesra disapa Apak, 41,  dia melahirkan rasa  gembira dan bersyukur proses kelahiran anaknya dipermudahkan.

Malah, Harry juga berkata, ini merupakan pengalaman pertama dia menemani isterinya di bilik bersalin.

Noormala melahirkan bayi seberat 3.13 kilogram itu secara normal di sebuah pusat perubatan swasta di Selangor kira-kira pukul 9 pagi.

“Alhamdulillah syukur! Selepas lama menanti akhirnya saya dapat anak perempuan kedua. Proses kelahiran dipermudahkan, isteri masuk bilik bersalin kira-kira pukul 6 pagi dan melahirkan anak kami tiga jam kemudiannya.

“Biasalah orang dah berpengalaman cumanya selama ni tujuh orang anak yang lain saya tak ada di sisi dia, tapi hari ini saya dapat teman isteri duduk tepi tengok anak keluar.

“Satu pengalaman baharu untuk saya, tak tahu nak cakap macam mana… rasa sedih, terharu dan gembira semua ada. Memang best dapat tengok kelahiran secara live tapi takut-takut tu ada la juga.

“Walaupun tak tidur sehari kerana sibuk di studio, kemudian pagi terus ke hospital tapi rasa sangat seronok. Alhamdulillah,” katanya menerusi temubual bersama mStar.

Dalam pada itu, Harry atau nama sebenar Ahmad Sairi Haslan Mohd Redzwan memberitahu dia dan isteri sudah mempunyai nama untuk bayi berkenaan.

Bagaimanapun mereka akan berkongsi mengenai nama itu pada hari ketujuh kelahiran.

“Nama dah ada tapi saya dengan isteri tengah berbincang lagi untuk pilih nama yang terbaik.

“Apa-apa pun saya nak ucapkan terima kasih kepada semua rakan-rakan dan pengikut yang mendoakan kami,” ujarnya.

Untuk rekod, dua anak Harry Khalifah iaitu Mizan dan Chombi merupakan penyanyi yang sedang meningkat naik.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Perlu Togelkan Daunnya! Ni Petua Nak Tanam Pokok Daun Sup & Barulah Hidup Subur.

Menariknya bila menanam daun sup ini,  sekiranya hendak digunakan ketika memasak,  gunting sahaja sebatang dua.  Cukup mudah dan menjimatkan!

Kata orang kalau ‘tangan sejuk’, bagilah pokok atau tanaman apa sekali pun,  pasti hidup subur. Tapi sejujurnya bukan semua antara kita pakar dalam bab menanam ni.

Oleh itu,  ayuh ketahui dulu tip menanam daun sup yang dikongsikan oleh Yanie Raihan Via Kebun Bandar : Jom Tanam Sendiri.

Ini perkongsiannya.

Salam, saje nak share tips sikit sebab saya dapati tips ni (juga dicedok dari group ni) agak berkesan.

Umur anak pokok daun sup ni dalam 2-3 bulan (lupa dah bila tanam).

Alhamdulillah kal ini nampak berjaya (setelah 3 kali percubaan). Sebelum ditanam haritu daun semua dah digondolkan.

Ni nampak meriah sikit dah daun baru banyak tumbuh so saya rasa tips tu memang berkesan.

Tipsnya:

1. Sebelum ditanam,  daun semua dah digondolkan.
2. Tanam akar sahaja, jangan dibenam sampai ke batang.
3. Spray tanah sekeliling, cukup sekadar bagi tanah di sekelilingnya lembap. Takyah siram.

Daun sup ini bila hidup subur memang cantik bentuknya. Sesuai sangat ditempat di ruang dapur untuk dijadikan pokok hiasan.

Apa yang penting pastikan kedudukan pasu tersebut ada cahaya matahari.


Petua Buat Cili Kisar Lebih Tahan Lama, Masakan Pun Jadi Lebih Sedap. Ini Caranya.

Buat yang gemar masak makanan yang pedas tentu tercqri-cari petua untuk membuat cili kisar yang tahan lama.

Selain itu, cili kisar ini akan membuatkan masakan menjadi lebih sedap.

Ikuti perkongsian ini.

Tiap kali aku kongsi resepi aneka makanan bergoreng, selalunya aku ada guna cili kisar.

Kebanyakannya lah pasti aku ada masukan cili kisar. Rasanya sebelum ni aku dah pernah kongsi bahan-bahannya di dinding fesbuk aku.

Tapi takpa kali ni aku kongsi sekali lagi, di sini pula. Khas untuk ahli MB.

Bahan mudah :

Cili kering
Bawang besar
Bawang putih
Minyak
Air

Cara penyediaan:

1. Mula sekali cuci dan bilas cili kering tu, rendam dengan air sekejap. Air paip boleh, air panas pun boleh. Terpulang.

2.Lepas tu masukkan cili kering dalam blender bersama bawang besar, bawang putih, dan air. Jangan banyak tau air. Separuh ja dulu. Kalau nampak blender sarat tak boleh kisar baru tambah sikit-sikit.

3. Bawang besar boleh letak lebih. Lagi banyak lagi sedap. Bawang putih tu cukup sekadar seulas dua. Tak perlu banyak. Nak ambik bau je.

4. Minyak letak lah 3 atau 4 sudu. Tak perlu banyak sangat pun. Minyak ni hanya untuk bantu hancurkan bijik cili supaya lumat.

5.Kemudian, blend lah sampai lumat elok.

6. Dah siap. Tuang dalam bekas bertutup. Simpan dalam peti sejuk.

7. Bila nak guna, cedok guna senduk bersih supaya cili tak cepat rosak.

❌Tak perlu dah nak angkut cili boh kat kedai untuk kegunaan di dapur.

Mudah, jimat, tahan lama.

Dan pastinya menambah kesedapan.

Nota :
Kalau nak guna untuk buat pes asam pedas atau kuah laksa, cuma ambil 3 atau 4 senduk cili kisar. Masukan semula dalam blender, tambah belacan. Kisar, siap untuk ditumis.

Sumber: Firda Ashaary


“Cepat Penat & Tak Boleh Banyak Bercakap…” Suami Datin Rebecca Pulang Ke Pangkuan Keluarga Selepas Bebas Covid-19!

Tiada apa yang lebih  menggembirakan bagi seorang isteri apabila suaminya yang diuji dengan masalah kesihatan yang serius akibat covid-19 dan kini disahkan bebas sepenuhnya. Ibarat satu rahmat yang terlalu bermakna dianugerahkan Allah buatnya!

Begitulah rasa bahagia dan syukur yang dirasai oleh pelakon Datin Rebecca Nur Al-Islam dan cuba dizahirkan dengan berkongsi di Instagramnya dengan memaklumkan suaminya itu kian beransur pulih dan perlu banyak berehat dan bertenang.

“اَلسَّلامُ عَلَيْكُم
بِسْمِ اللَّهِ الرَّحْمَنِ الرَّحِيم
Salam Idul Adha everyone, pertama sekali mummy ingin ucapkan syukur kepada Allah swt dengan limpah rahmat dan kasih sayangnya .. suamiku syurgaku sudah pulang ke pangkuan keluarga.”

Menerusi entri tersebut, Rebecca berkongsi beberapa foto bersama keluarga dan anak-anaknya menyambut Hari Raya Aidiladha semalam.

Dikesimpatan tersebut, Rebecca turut mengucap ribuan terima kasih kepada semua yang mendoakan kesihatan dirinya, suami dan keluarganya.

“Terima kasih buat semua keluarga,teman teman, kenalan, dan juga semua followers mummy yang tidak putus-putus sama sama berdoa untuk suami mummy serta kami sekeluarga.

“Terima kasih, hanya Allah swt sahaja yang dapat membalas segala doa dari anda buat kami sekeluarga dan terima kasih buat anda yang tidak putus putus menghantar segala macam makanan, ubat, bunga dan hadiah di depan rumah kami. Saya terharu.
Terima kasih untuk semua kasih sayang dan ambil berat untuk mummy suami serta anak anak semua.

“Alhamdulillah, this is my darling en suami yang dah beransur sihat…Cuma cepat penat, tak boleh banyak cakap and tak boleh dan tak diizinkan buat apa-apa dulu..doc cakap harus berehat tenang.

“Tidak lupa juga thank you utk semua frontliners and all doctor yang terlibat dalam memastikan suami dan mummybecca sekeluarga sihat. Alhamdulillah

“Selamat hari raya Idul Adha semua. Banyak yang telah di korbankan untuk tahun ini..Semoga semuanya di balas dengan yang baik baik buat kita semua. Semoga penyakit ini di angkat ke langit atas dengan secepatnya,”ujarnya.

Terdahulu, Rebecca berkongsi perkhabaran bahawa dia dan tujuh anggota keluarganya serta tiga pembantu rumahnya dijangkiti virus Covid-19 dan dilaporkan suaminya kritikal berada di tahap empat.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


KKM Beri Amaran Penularan Wabak Monkeypox, Dah Merebak Beberapa Buah Negara.

Terbaru menerusi muat naik facebook rasmi KEMENTERIAN KESIHATAN MALAYSIA memberi amaran mengenai penularan wabak Monkeypox di beberapa negara.

KKM juga berkongsi bagaimana ia menular di kalangan manusia. Lantaran ini KKM cakna mengenai hal ini dan memberi kesedaran orang ramai mengenai wabak baru ini.

Moga kita harus ambil peduli mengenai wabak baru ini,

AMARAN KKM MENGENAI WABAK MONKEYPOX

• KKM ingin merujuk kepada berita penularan wabak monkeypox di beberapa negara benua Eropah, Amerika Syarikat, Kanada dan Australia.

• Sehingga 20 Mei 2022, lebih 100 kes telah dilaporkan dijangkiti virus monkeypox, sama ada kes disahkan mahupun yang disyaki.

👉 Dikongsikan cara penularan serta tanda-tanda jangkitan Monkeypox.
• Tempoh inkubasi virus biasanya antara 6 hingga 21 hari dan pesakit akan mengalami gejala selama dua (2) hingga empat (4) minggu.

RUJUK CARTA BAGAIMANA IA MENULAR DI KALANGAN MANUSIA

Sumber: KEMENTERIAN KESIHATAN MALAYSIA


Berhenti Jadi Sempurna, Pilihlah Bahagia! Perkongsian Ibu Ini Sungguh Bermotivasi

Menjadi seorang isteri dan ibu adalah tanggungjawab yang begitu mencabar. Setiap saat menguruskan rumahtangga. Bagi yang bekerjaya, apabila balik ke rumah terus masuk ke dapur masak dan kemas apa yang patut. Memang penat, tetapi itulah rutin harian.

Namun, kebahagian berumahtangga akan lebih manis apabila sang suami turut membantu menguruskan bersama-sama. Jangalah ibu-ibu mahu lakukan semua tanpa bantuan suami. Minta suami membantu sama. Berhentilah menjadi isteri dan ibu yang sempurna demi kebahagiaan.

Begitulah perkongsian ikhlas seorang ibu dan isteri di laman facebooknya Najibah Mustaffa. Moga kita menjadi yang terbaik untuk suami dan anak-anak.

BERHENTI JADI ISTERI DAN IBU SEMPURNA, JADILAH BAHAGIA

Selalu kita dengar orang cakap, bila perempuan ini pandai serba serbi. Untunglah suami dan anak-anaknya. Bahagialah keluarganya. Pandai memasak sedap, hebat mengemas, menghias rumah, berdandan berhias pun tak kalah. Didik anak-anak pun mantap. Cantik pulak tu. Ewah.

Saya pun di awal perkahwinan cuba untuk jadi begitu. Anak seorang OK lagi, masa tu boleh je buat sendiri semua. Hatta kalau gas habis pun, boleh je pergi kedai beli dan angkat masuk rumah. Haha dia punya power.

Bukan suami tak tolong, diri sendiri yang tak pandai minta tolong. Sebabnya acah acah mahu jadi sempurna semuanya. Terbiasa berdikari pun sama. Rumah mesti kemas, kain mesti berlipat, baju kerja suami siap bergosok, makan minum siap hidang terjaga semuanya. Masak tu mesti meriah lauk. Ewah lah sangat.

Bila anak sudah bertambah, dari satu jadi dua, tiga dan kini empat. Lama kelamaan, badan jadi sangat penat. Usia pun semakin meningkat. 4 tahun sahaja lagi nak cecah 40 tahun. Sakit pun dah terasa sana sini.

Tambah lagi bila saya mula berniaga. Mana nak tengok WhatsApp, coaching team, pantau outlet, guide staf, buat marketing, bla bla dengan senarainya yang panjang.

Penat.

Perempuan bila tenang gembira dia sangat comel macam teddy bear atau hello kitty. Tapi bila penat dia akan jadi orang lain. Kadang tu singa, harimau, hantu kak limah segala.

Saya pernah lalui fasa penat dan tertekan ini selepas melahirkan anak keempat. Dengan dia susah nak tidur, nak menyusu sahaja. Melekat dengan ibu. Tak boleh langsung ibu jauh. Masa tu saya tak rasa seronok pun duduk rumah sendiri. Tak rasa kasih pun tengok suami dan anak-anak. Serabut.

Sebabnya? Penat. Penat ni boleh jadi pintu masuk Syaitan hasut itu ini. Mengeluh, mengungkit, sedih, kecewa bla bla yang negatif. Bila penat solat pun tak khusyuk. Huhu.

Mujurlah saya tersedar yang ini bukan kehidupan yang saya cari. Saya tak boleh biar berterusan dengan penat. Cari ilmu, baca perkongsian di FB.

Tahulah saya jawapannya. Saya perlu berhenti jadi sempurna. Hanya perlu jadi bahagia. Saya perlu mula belajar minta tolong ahli keluarga dan orang lain.

Seminggu sekali saya ambil bibik. Dia kemas rumah, lipat kain, tukar cadar, kadang tu basuh langsir, sental tandas, mop lantai semua. Complete satu rumah dikemas.

Hari hari lainnya saya mengemas 2 kali sehari sahaja. Pagi sebelum anak bangun, petang sebelum Maghrib. Kemas pun sekadar pastikan rumah tidak berselerak sangat sebab ada anak anak kecil yang suka bawa mainan sana sini, lantai disapu, dan dapur bersih dari pinggan mangkuk tak berbasuh dan sampah.

Kain baju berbakul, kalau larat dan sempat, lipat. Kalau tak pejam mata tunggu bibik datang minggu depan.

Saya selalu sahaja sebut kepada suami dan anak-anak, ibu penat, ibu nak rehat. Tak mahu paksa diri berlebihan.

Yang saya jaga sangat hanyalah makan minum keluarga. Memang memasak 2-3 kali sehari. Itupun ringkas sahaja. Ada karbo, protein, sayur cukup. Syukur yang penting kenyang. Sebab saya selalu percaya, masakan mengikat kasih sayang keluarga dengan sangat indah. Ada juga lah hari beli je lauk bila tak sempat atau tak ada bahan basah dalam peti. Hihi.

Malam malam berehat sahaja. Bergolek dengar cerita anak-anak.

Sudah tua tua begini. Saya mahu lebih masa untuk tambah ilmu, baiki ibadah. Mahu lama lama di tikar sejadah, mahu tadabbur alquran, mahu baca buku banyak-banyak dan buat yang menggembirakan.

Ramai ibu hari ini tertekan. Bacalah banyak kisah yang berlegar di media sosial.

Kita pilih untuk bahagia dulu.

Barulah semuanya terlihat sempurna pada mata kita. Walaupun tidak pada mata orang lain.

Dan para suami, bantulah isteri anda bahagia dengan kurangkan rasa penatnya. Sebab bila ibu gembira dan bahagia, seisi keluarganya turut berbahagia. ???

Najibah Mustaffa
Catatan sementara tidurkan anak.


“Patut Berseri Lain Macam, Tahniah Bonda. Allah Atur Elok.” Nampak Pregnancy Test, Warganet Teka Intan Saleh Hamil!

Intan Saleh baru-baru ini menemui mendirikan rumah tangga buat kali kedua dengan seorang jejaka, Aizam Yahya pada Disember tahun lalu.

Perkongsian tersebut dimuatnaik menerusi laman Instagramnya.Pasangan Itu kini menyulam bahagia di samping anak-anak.

Dalam perkembangan terbarunya, Intan dilihat menyambut ulang tahun kelahiran suaminya di sebuah restoran mewah berhampiran Menara Berkembar Petronas (KLCC) dalam suasana cukup romantis Dan eksklusif.

Namun, apa yang meraih perhatian warganet bilamana satu alat ujian kehamilan turut berada di atas meja dan mencetuskan spekulasi bahawa ibu kepada dua orang cahaya mata itu sudahpun hamil.

Menerusi video tersebut, kelihatan anak kepada Intan dari perkahwinannya yang terdahulu menghulurkan satu bekas kepada suaminya dan ada kejutan di dalamnya.

“Happy birthday cinta…i and muqri’s love you so much! Thank you sebab melengkapi hidup kami… 💚.”

Demikian tulis Intan menerusi kapsyennya. Simple tapi cukup sweet.

Biarpun tidak mendedahkan isinya namun ramai dapat meneka tentang hal tersebut susulan masing-masing terlihat gembira sambil suami kepada Intan mencium dahi isterinya bahagia.

Rata-rata warganet menitipkan doa semoga pasangan ini terus kekal bahagia serta mengucapkan tahniah andai benar wanita itu sudahpun berbadan dua.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Perginya Siti Sarah, Abam & Pak Yus. 3 Insan Istimewa Ini, Ada 8 Perkara Yang Kita Boleh Belajar!

Akhir-akhir ini kita sering dikhabarkan dengan berita kematian, sama ada menjadi korban akibat angkara Covid-19, mahu pun pelbagai asbabnya. Benar, kematian itu adalah sesuatu yang pasti. Namun apa yang akan ditinggalkan setelah berlakunya kematian itulah yang membezakan setiap antara kita.

Berkongsi tentang itu, Puan Siti Suryani Yaakop merangkumkan ada satu persamaan antara arwah Pak Yus, Abam & Siti Sarah yang boleh kita jadikan panduan dan renungan untuk kita meneruskan kehidupan ini agar kelak bila tiba masa kita tinggalkan dunia ini, kita dapat tinggalkan bakti dalam hidup orang yang kita sayang dengan seikhlas hati.

Pak Yus, Abam & Siti Sarah Dalam Kenangan

Pak Yus. 30 November 2015. Isnin.
Abam. 10 Febuari 2020. Isnin.
Siti Sarah. 9 Ogos 2021. Isnin.

Masa arwah Pak Yus meninggal, saya ingat lagi. Astro ulang berapa kali dalam sehari bacaan Al Fatihah untuk arwah. Masa tu arwah masuk Raja Parodi. Lepas arwah meninggal, minggu tu rancangan tu ditangguh sementara semata-mata nak buat tribute untuk arwah.
Berminggu-minggu orang cerita kebaikan dia. Akhirnya pecah rahsia amalan arwah yang suka bersedekah. Ada pusat anak yatim di Kedah terima wang belanja setiap bulan dari arwah Pak Yus. Saya ingat lagi ayat pengetua tempat tu, “Lepas ni takda lagi lah nak bagi kami bantuan tiap bulan”.

Kemudian tahun lepas, Abam. Fad dan Achey setiap kali bercakap pasal arwah mesti menangis. Begitulah juga pun ceritanya. Yang baik-baik belaka. Terutama bab suka tolong orang.
Paling kita ingat kisah arwah Abam jaga mak dia. Setia sungguh. Baik sungguh. Lembut sungguh. Sampai mak dia kata, “Siapa lah nak jaga makcik kalau Abam takda”.

Semalam pula Siti Sarah. Satu Malaysia. Dari Dato’ Seri Najib, Anwar Ibrahim, Ebit Lew, Prof Muhaya, Ustazah Asma Harun, Ustazah Noor Bahyah. Setiap golongan. Segenap lapisan. Semua doakan arwah. Sampai menangis kita walau tak pernah jumpa dia.
Tuan Nadir kongsikan kisah arwah bagi korban berbelas ribu untuk Gaza. Masa jenazah arwah sedang diuruskan, team BeePrihatin post di ig. Orangnya dah takda tapi sedekahnya sedang berjalan. Dalam live di tanah perkuburan saya nampak ada orang komen. Dia ingat lagi masa Siti Sarah dan Shuib bagi bantuan banjir di Pahang.

Lalu dari 3 manusia berbeza ini, ada satu pengajaran yang sama
1. Tak kira kita di posisi apa pun, Allah tahu nilai kita. Kita artis. Kita pemimpin. Atau kita bukan siapa-siapa. Bila saja Allah kata Dia akan angkat nama kita, Dia akan buat. Walau dari tempat yang serendah mana. Sebab Allah saja yang kenal diri kita sebenar apa.

2. Sebab itu jangan ada sangkaan pada sesiapa. Kita tak tahu apa pengakhiran setiap manusia. Juga kita tak tahu apa amalan rahsia dia yang Allah terima. Dan kita tak tahu dari bab mana tentang dia yang Allah redha. Anggap semua manusia baik. Yang tak baik hanya kita.

3. Sentiasa senangkan hati semua orang. Jangan buat orang susah hati sebab sikap kita. Apatah lagi kita nak susah hati dengan sikap orang pada kita. Orang yang penyayang sentiasa hatinya lapang. Dia cuma pandai suka. Tanpa ada prasangka.

4. Mereka semua orang susah masa kecik. Yus anak yatim. Abam dah takda ayah dan maknya pula sakit. Siti Sarah pernah cerita kena tolak gerai pukul 5 pagi sebelum pergi sekolah. Hidup ni macam roda. Allah boleh bagi sangat susah. Dan tiba-tiba boleh bagi sangat mewah.

5. Saat diuji dengan kesusahan mereka bersabar. Kemudian diuji pula dengan kekayaan tapi tak lupa diri. Apa Allah bagi, mereka bagi balik. Biasanya ujian susah ni orang boleh sabar. Tapi ujian senang ni selalu buat kita lupa untuk bersyukur. Buat kita rasa tak cukup. Takut nak bagi pada orang.

6. Kebaikan ni sama bagai minyak wangi. Dia meruap. Bila mana kita sorok tak bagi nampak pun, Allah akan tunjuk. Lepas tunjuk satu, keluar satu lagi. Dan lagi. Akan pecah harumnya sama macam pecahnya bau minyak wangi. Jika tidak masa kita hidup, waktu kita telah mati.

7. Tinggalkan bakti dalam hidup orang yang kita sayang. Seikhlas hati. Pak Yus suka tolong anak yatim. Abam sabar jaga mak sakit. Siti Sarah punya taatnya pada suami, stokin pun dia sarungkan.

8. Tinggalkan impak pada orang keliling yang ada. Sehingga semua orang ada memori istimewa yang berbeza dengan kita tiap satunya. Ada kisah manis yang terus hidup walau saat kita telah tiada.

Hidup seketika biar beri makna.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Kalau Sayang Anak Kecil Jangan Bawa Mereka Ke Bazar, Kurang Risiko Jangkitan Covid-19

Sejak memasuki bulan ramadan dua hari lalu, penerimaan orang ramai terhadap bazar ramadan amat menggalakkan. Pelbagai jenis juadah yang enak boleh dibeli dan dinikmati ketika berbuka bersama keluarga. Lebih-lebih lagi bagi yang bekerjaya, bazar ramadan adalah pilihan utama untuk membeli makanan.

Namun, dalam seronok membeli, ibu bapa dinasihati supaya tidak membawa anak-anak kecil mengunjungi bazar Ramadan. Hal ini untuk mengelakkan mereka terdedah wabak Covid-19 walaupun negara telah memasuki Fasa Peralihan ke Endemik.

ELAK BAWA KANAK-KANAK KE BAZAR RAMADAN

Memetik laporan Bernama, Timbalan Menteri Kesihatan Datuk Dr Noor Azmi Ghazali berkata kawasan sesak yang sempit dengan orang ramai merupakan suasana yang tidak baik kepada kanak-kanak terutamanya mereka yang tidak mempunyai perlindungan vaksinasi.

“Melihat suasana hari pertama bazar Ramadan di Bagan Serai ini, kami dapati ramai pengunjung membawa anak kecil di tempat yang penuh sesak.

“Kalau tempat sempit ini sebaiknya jangan bawa anak-anak, kita tidak mahu menyambut Ramadan dalam keadaan sedih dan sibuk di hospital,” jelasnya.

Selain itu, Dr Noor Azmi juga memberitahu tempoh kuarantin dipendekkan dan memanggil petugas kesihatan yang dijangkiti Covid-19 untuk kembali bekerja bagi mengatasi masalah kekurangan kakitangan di hospital dilakukan berdasarkan fakta sains dan nasihat pakar.

Beliau berkata orang ramai tidak perlu bimbang kerana keputusan itu juga adalah syor Kumpulan Kerja Teknikal (TWG) yang membuat penilaian data saintifik dan bukannya secara semberono.

“Kuarantin dipendekkan kerana pekerja Kementerian Kesihatan (KKM) juga terkena jangkitan COVID-19, antaranya menjadi kontak rapat namun rawatan dan program (tugas) di hospital agak tergendala sekiranya mereka menjalani kuarantin yang lama,” ujarnya.

Wahh pandainya adik-adik baca doa!

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Simpan Duit Anak Di Tabung Haji, Tak Perlu Banyak Tapi Hasilnya Awesome. Cuba Ikut Cara Ibu Ni!

Bagaimana ibu-ibu uruskan duit raya anak? Simpan dalam ASB, Tabung Haji atau belikan anak mainan dan kelengkapan sekolahnya? Semuanya terpulang bagaimana ibu-ibu merasa pentingnya untuk anak-anak kita.
Mungkin jika tidak menyimpan, ibu-ibu punya cara lain untuk adakan duit tabungan anak-anak. Soalnya bagaimana?

At least kalau aku susah pun, ada duit untuk dorang sambung belajar. Aku sangat berdisiplin. Sengkek tak boleh makan sekalipun, aku takkan curi duit anak-anak. Mereka amanah aku. Jadi aku perlu jujur dengan diri sendiri.

Ramai orang bagitau aku, kau pun tak cukup makan. Lagi nak menabung untuk anak. Aku jawab ” takpe, kalau ikutkan perbelanjaan harian, duit berapa-berapa pun takkan pernah cukup”. Sebab duit ni berhantu, ada sikit tak cukup, ada banyak pun tak cukup. Jadi aku belajar punya kewangan yang sedikit harini, demi kesenangan masa depan.

Walaupun dah berenti kerja, aku tetap konsisten tiap bulan pergi masukkan duit simpanan anak anak. Ada sikit simpan sikit, ada banyak simpan banyak. Yang penting konsisten. Segala duit raya anak, duit orang sedekah kat anak, masuk sini semuanya ye. Jangan pernah guna. Nanti tak terganti?

Orang cakap lagi “bila la nak banyak duit tu kalau kumpul sikit-sikit je, sampai tua lah gamaknya menabung”. Tapi aku tetap tak kisah. Aku menabung sahaja semampu aku. Sebab aku percaya, sedikit itu lama-lama boleh jadi bukit.

Pada tahun 2018, dimana anak-anak aku baru berumur 5 tahun, 4 tahun dan 1 tahun. Tapi simpanan mereka mengalahkan orang dewasa yang lain.

Maka menabunglah. Berjimat cermat. Usah dengar kata kata orang.P/s : Point penting kat sini. Menyimpanlah. Menabunglah. Amount tu belakang cerita??. Helaian buku banyak skip. Kalau snap semua tak muat gambar?

Wow hebatnya! So ibu ayah sila contohi ibu ni. Tak penting pun berapa banyak kita simpan tapi hasilnya dikemudian hari kalah orang dewasa. Kita? Masih tak terlambat nak contohi wanita ini. Jom!


Istighfarlah Berulang-ulang, Hati Jadi Tenang & Rezeki Keluarga Tak Sempit. Ustazah Ni Jelaskan!

Sungguh, hidup kita ini penuh dengan masalah dan ujian hidup. Lalu bagaimana cara terbaik untuk kita ringgankan rasa beban yang ditanggung? Hal ini dijelaskan oleh Ustazah Asma Harun dan jadikanlah amalan seisi keluarga.

Siapa yang bangun hari ni dengan sisa air mata kesedihan semalam. Masalah dan Ujian bukan bertambah ringan tapi makin berat. Rezeki sempit. Anak sakit, suami/isteri sakit atau cari penyakit. Keluarga dan Kawan semua lari tak ada yang nak tolong. Rasa dah tak boleh hidup lebih baik mati. Dll. Apa yang boleh dibuat ?

ISTIGHFAR – استغفر الله.

Anak kunci kepada pertolonganNya. Berapa kali nak istighfar ? Ulang.. ulang.. sehingga hatimu tenang dan lapang, sehingga nampak jalan, sehingga boleh rasa kalimah istighfar itu dan boleh berhenti fikir tentang masalah sekejap, dan ketika itu kamu mula rasa Allah bersama. Saat itu tiba-tiba rasa sunyi. Hanya kamu dengan Allah. Rasa dah tak perlu apa-apa, hanya menikmati saat bermanja dan bersunyian dengan Allah. Itulah nikmat paling mahal didunia. Yang ramai tak pernah rasa dan usaha untuk rasa.

Istighfar lah kerana Allah, bukan kerana Ujian Allah. Istighfar lah kerana kita perlu hidup dan mati dengan pengampunan Allah. Kerana kita kurang mohon ampun denganNya, Allah berikan jalan lain sebagai penyucian jiwa. Pilihlah jalan Istighfar bukan jalan Musibah.

عَنْ عَبْدِ اللَّهِ بْنِ عَبَّاسٍ قَالَ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ مَنْ لَزِمَ الِاسْتِغْفَارَ جَعَلَ اللَّهُ لَهُ مِنْ كُلِّ هَمٍّ فَرَجًا وَمِنْ كُلِّ ضِيقٍ مَخْرَجًا وَرَزَقَهُ مِنْ حَيْثُ لَا يَحْتَسِب

Dari Abdullah bin ‘Abbas dia berkata; Rasulullah SAW bersabda: “Barang siapa yang melazimi istighfar, Allah akan menjadikan dari setiap kesedihan kegembiraan, dan dari setiap kesempitan baginya jalan keluar dan memberi rezeki kepadanya dari arah yang tidak disangka-sangka.” (HR Ibnu Majah No: 3809)


Anak Berderet Tapi Rumah Kemas Je. Superb!

Sepanjang PKP ni tentu anak-anak diluar kawalan ‘pergerakkannya’ di rumah terutama anak-anak yang sedang membesar.

Pening dibuatnya apabila barang-barang permainan bersepah, bilik tak kemas, ruang tamu pun penuh mainan.

Menerusi facebook wanita ini, menyediakan cara untuk mendidik anak membantu dalam menguruskan rumah.

Ikuti perkongsianya:

Anak berderet tapi rumah kemas je

Tips dari seorang kawan, saya share kat sini. Moga jadi panduan untuk diri ini dan juga sahabat FB.

1. Terima kenyataan, raikan fitrah anak-anak.

Ada seorang ibu menangis kerana terlalu penat menguruskan rumah. Terpaksa bangun pkul 1 @ 2 pagi untuk kemas rumah yang bersepah macam kapal pecah. Kawan nak datang rumahpun ditahan-tahan kerana segan.

Ramai ibu-ibu faham situasi rumah jika punyai anak-anak berderet dan masih kecil. Bersepah tu dah macam wajib, kalau rumah kemas,mainan tersusun rapi je, mesti ada same thing wrong dengan anak-anak. Samada mereka demam atau hantar umah nenek.

Satu perkara kita kena terima ialah bermain itu adalah fitrah kanak-kanak. Ia dikira sebagai proses pembelajaran juga. Usah disekat naluri anak. Biarkan sahaja mereka menghayati dunia kanak-kanak yang penuh dengan fantasi dan imaginasi.

2. Disiplin dan belajar mengikut peraturan.

Anak-anak yang sedang membesar nie tidak boleh dibiarkan tanpa peraturan dan disiplin. Maksud saya bukan bertujuan untuk mengongkong, tetapi melatih mereka menjadi seorang yang bersistem dan bijak.

Time dengar azan, tanpa dolak dalih terus ambil wuduk dan bersedia untuk solat berjamaah. Itu adalah peraturan pertama yang Allah cipta untuk manusia. Cara anak faham arahan dan melaksanakan arahan tersebut merupakan skill yang paling mahal dalam hidup mereka.

3. Beri tugas dan peranan

Kawan saya kongsi bagaimana dia disiplinkan anak-anaknya sehingga hidup mereka sangat mudah, simple dan tidak memenatkan.

Setiap anak diberi peranan yang berbeza mengikut kadar kemampuan. Bidang tugas juga disusun cantik.

Anak yang umur 3-6 tahun : Bertugas kemas mainan dan kutip sampah kecil di lantai. Bukan mudah nak disiplinkan anak kecil untuk ikut arahan, tapi urusan akan jadi sangat senang bila ada contoh yang dia dapat tiru.

Anak yang 7-9 tahun : Tolong ibu jemur dan angkat pakaian di ampaian.

Anak 10 – 15 tahun akan bertugas mengikut jadual. Kawan saya hanya menyusun jadual bertugas pada hari cuti kerana waktu persekolahan anak-anak sangat penat. Musim PKP nie setiap hari pun boleh. Satu hari hadkan hanya satu tugas sahaja kerana anak-anak juga perlukan masa untuk menyiapkan tugasan sekolah.

Jumaat – Buang sampah ( Anak akan pastikan sampah dibuang dalam tong besar sebelum maghrib)

Sabtu – Basuh pinggan

Ahad – kemas meja makan

Isnin – Sangkut baju pada hanger

Selasa – Susun kasut dan selipar

Rabu – Aktiviti bebas

Khamis – kumpul kain kotor.

Tugasan bergantung kepada keperluan. Contoh siram pokok, lipat baju, masak nasi, kupas bawang dan sebagainya.


Tak Ada Pil Atau Ubat Kurus, Hanya Amal Petua Tradisional Sahaja, Ibu Anak 3 Kongsikan Caranya Tampil Langsing!

Nak kurus bukan senang. Hajat untuk berdiet memang sentiasa ada namun meneruskan misi untuk kurus tidak semua ibu-ibu mampu lakukannya.

Tapi kalau sudah ada anak tiga dan badan pun maintain macam anak dara, rasanya boleh ucapkan tahniah pada ibu-ibu ni.

Cabaran Kempis 2 Minggu

Jom cuba!

Hello wanita yang buncit. Jom sahut cabaran ini. Confirm lemak tak melimpah pada kerusi kiri dan kanan. Sebenarnya, dalam waktu tidur juga kita boleh kurus. Jangan mengaku kalah sebelum berjuang. Bukan susah untuk kurus. Dalam 2 minggu sahaja boleh hilang 5kg – 8kg. Dengan syarat, ikut cik oya!

Bahan-bahan:
1 biji putih telur
1 penumbuk Halia

Cara cara ada di setiap gambar. Teknik ini sangat mudah. Keputusan grenti puas hati.

Mother of 3. Ya!

Cik oya anak dah 3 dan sangat bimbang dengan kenaikan berat badan yang melampau. Dengan Itu, banyak cara yang cik oya Cuba pakai. Ini salah satunya.

Sagat Halia.

Ini cara Pertama. Lumurkan halia pada perut dan peha. Kemudian gunakan bengkung. Amalkan setiap pagi, malam. Sekerap yang boleh.

Ini cara kedua. Masukkan telur putih. Boleh di simpan selama 3 hari ke 5 hari dengan syarat tutup bekas kedap udara.

Kalian boleh lakukan ketika cuti di rumah. Diamkan 30 minit dan tunggu kering. Kemudian pakai bengkung. Lakukan sekerap yang boleh.

Bengkung A

Mulakan dengan bengkung A. Ini sesuai dengan beginner. Tidak terlalu menyekat pernafasan. Lebih selesa. Ini proses mengecilkan tembolok yang telah kembang.

Bengkung B

Untuk shape. Ini perlu di gunakan sekiranya kalian sudah dapat mengurangkan inci perut. Sangat membantu utk kalian kelihatan ramping.

Amalkan bertungku sepanjang kalian bercabaran kempis perut ye.

Setiap pagi dan sebelum tidur. Minum jus kempis perut ini. Blend semuanya dan tapis. Hanya guna ¼ halia dan 1 biji epal.

Selamat mencuba!


“Driver Tu Macam Creepy Gila.”  Gara-Gara Satu Insiden, Tajul Izinkan Isteri Beli & Pandu Kereta Sendiri

Suami mana yang tak sayangkan isteri Kan, demikian juga dengan penyanyi Tajul yang sebelum ini enggan membenarkan isterinya, Nurul Shamieza Eddie untuk memandu sendiri.

Namun dek kerana satu insiden, pelantun lagu Sedalam Dalam Rindu ini terpaksa akur.

Alhamdulillah 😢😢😢❤❤❤

Icaa mmg dari dulu nak beli kereta, tapi tajul tak izinkan sebab dia kata selagi dia ada dia akan hantar icaa g mana mana. Sebab dia risau ica keluar sosorg & takut icaa langgar kete org 🤪😂

Menurut Nurul Shamieza yang mesra disapa Icha, gara-gara seorang pemandu grab akhirnya berjaya mengubah pendirian suami kesayangannya itu.

Lepas kes ica naik grab sosorg, driver grab tu mcm creepy gila haritu. terusss kitorg survey kete. And tajul izinkan i beli kete eeemmm 🥺🥺🥺 tq syg i @tajulofficial ❤

Alhamdulillah dapat beli kete dgn titik peluh icaa sendiri selama ni 😭❤ aaaaa nak nangis !! Lama sgt ica tunggu harini 😢 lepasni lanje i sportrim & naik stage 2 ok daddy 🙊

Untuk rekod,  pasangan ini mendirikan rumahtangga pada 10 Disember 2017. Hasil perkongsian hidup, mereka dikurniakan dua orang cahaya mata  Adriana Carissa dan Adrian Rifqy.

Sumber:

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Bercuti Ke Bali Hanya 1K Je! Boleh Sangat Nak Honeymoon Kali Kedua Dengan En Suami.

Salah satu cara menyuburkan kembali rasa cinta dan menikmati saat romantis bersama pasangan walau sudah lama berkahwin, lain tidak bukan adalah dengan menikmati kembali suasana bercuti berdua-duaan seperti saat bulan  madu di awal perkahwinan dulu.

Jangan jadikan alasan, tiada bajet atau masa! Namun rancanglah sebaiknya untuk merialisasikannya.

Mungkin juga anda berdua boleh pergi ke Bali, lokasi indah dan romantis. Hanya dengan bajet serendah RM 1 ribu, pasangan ini sudah buktikan ianya tidak mustahil malah menurutnya boleh check in villa yang tersedia kolam renang.

Jom semak perkongsian ini dan seterusnya merancang honeymoon buat sekian kalinya.

Itinerary Honeymoon Bali

RM1k dah boleh honeymoon Bali & check in Villa siap ada private pool. Kos ni untuk berdua tau. Dah termasuk (penginapan + supir + entrance fee) tapi tak termasuk makan minum & shopping.

Makan minum pilihan masing-masing yer nak makan di restoran/warung/bawa makanan ready-to-eat dari Malaysia.

Shopping tu pilihan sendiri juga, nak pegi negara orang untuk shopping @ jalan-jalan.

Nahhhh baca sampai bawah, kalau tak faham boleh komen.

✈13 October – 17 October 2018
Rate : IDR 1juta = RM276.50
Tiket return = RM425/pax

* Nang Ade House, Ubud : RM133/2 night
* Omah Biu, Canggu : RM57/1 night
* Zoe Villa Canggu : RM300/1 night

Kos penginapan (4malam) = RM490

Kos supir di (UBUD)
IDR 350,000/Day = IDR 1,050,000/3 Days
(+) 100,000 (lempuyang temple)
= IDR 1,150,000 ~ RM320

– kos supir termasuk minyak + parking + tol
– kos supir akan lebih murah kalau uols pegi ramai sebab kira satu kereta bukan kira per kepala. Kami pegi berdua, jadi mahal sikit.

Kos supir (3hari) = IDR 1,150,000 ~ RM320

? Hari Pertama

– sampai airport Ngurah Rai International Airport 2.30pm
– mas supir dah tunggu dan terus bawa pegi lunch
– selepas lunch kami terus minta mas supir hantar hotel dekat Ubud
– dari airport ke Ubud lebih kurang 2 jam

Lunch :
Ayam Betutu Kuta – Bali

Dinner :
Warung Ijo – Ubud

Kos hari pertama takde sebabnya tak sempat ke mana-mana. Sampai di (Nang Ade House,Ubud) dah lewat petang

? Hari Ke-2

• Sunrise Lempuyang Temple

– pukul3.30am mas supir dah jemput dekat hotel Ubud sebabnya 2jam perjalanan baru sampai naik kereta
– kalau boleh jangan pegi sendiri naik scooter sebabnya jalan gelap
– nanti sebelum sampai puncak, kena naik van (berbayar) sebabnya kereta tak dibenarkan naik sampai atas

Naik van IDR 20,000/ride, Rp40,000/return
= IDR 80,000/2 pax ~ RM21

Entrance fee takde tapi kena sewa sarong IDR 20,000/2 pax & sedekah ikhlas IDR 10,000
= IDR 30,000 ~ RM8

Total di Lempuyang Temple = IDR 110,000 ~ RM30

• Tirta Gangga

Entrance fee = IDR 60,000/2pax
Makanan ikan = IDR 5,000/3 pack kecil

Total di Tirta Gangga = IDR 65,000 ~ RM18

• Ujung Water Palace

Entrance fee = IDR 100,000/2 pax ~ RM28

• Wanagiri Hidden Hill

Entrance fee = IDR 100,000/2 pax ~ RM28

• Ulun Danu Beratan

Entrance fee = IDR 40,000/2 pax ~ RM11

– pukul5.30pm sampai hotel, kami terus sewa scooter sebab nak pusing-pusing area Ubud dan makan malam. Sebabnya esok dah move ke Canggu

Sewa scooter (UBUD)
= IDR 65,000 ~ RM18

Minyak = IDR 10,000 ~ RM3

Lunch :
Billy’s Lake View (buffet)

Dinner :
Puteri Minang Padang Food – Ubud

Kos hari kedua = IDR 490,000 ~ RM135

? Hari ke-3

– kami packing siap-siap semua barang untuk move hotel di Canggu selepas cover area Ubud

• Uma Pakel Bali (Luwak Coffee)

– Takde entrance fee dan nak rasa coffee dan teh pun FREE je
– Tapi kami order Premium Luwak Coffee, saja nak merasa (IDR 65,000 ~ RM18)

• Tegalalang Rice Terrace

Entrance fee = IDR 20,000/2 pax ~ RM6

– mas supir ada pesan nanti dekat setiap laluan akan ada orang tunggu, nanti sedekah je antara IDR 5000 (~ RM2) – IDR 10,000 (~ RM3)

– time kami pegi panaih lit lit jadi tak turun sampai ke bawah, jadi tak sempat jalan laluan yang ada orang tunggu tu

• Kintamani Mountain View

Entrance fee = IDR 30,000/2 pax (harga local) ~ RM9

– kalau foreigner IDR 35,000/pax
– kami dapat harga local sbbnya mas supir tolong cover
– kami lunch kat sini, makan sambil tengok view yg super lawaaa

• Tirta Empul TampakSiring

Entrance fee = IDR 30,000/2 pax ~ RM9

• Ubud Art Market

– sini takde entrance fee, tempat shopping heheh

Lunch :
Batur Sari Restaurant (buffet)

Dinner :
Bebek Joni

Total hari ketiga = IDR 145,000 ~ RM40

– selepas dah jalan-jalan semua tempat kat atas ni, kami terus minta mas supir hantar ke hotel di (Omah Biu,Canggu) dari Ubud

– sebab malam baru nak check in hotel di Canggu, kami memang saja booking hotel biasa-biasa je sebab stay situ tak sampai 12jam pun

? Hari Ke-4

– Kami dah tak ambil servis supir, suami nak merasa bawak scooter di area Canggu heheh

– Naik GrabCar dari Omah Biu ke Zoe Villa Canggu IDR 14,000 (~ RM4)

– kami sewa scooter dekat villa tu je

Sewa scooter @ Zoe Villa Canggu
= IDR 70,000 ~ RM20 (24jam)

Minyak = IDR 20,000 ~ RM6

• Krisna Oleh-Oleh Khas Bali

• Canggu Beach

– bayar parking scooter IDR 2,000 ~ RM0.60

• Bali’s Banana

Lunch :
Ayam Bakar Wong Solo

Dinner :
Ayam Penyet Surabaya

Total hari keempat = IDR 106,000 ~ RM30

? Hari ke-5

Lunch :
Warung Bintang – Canggu

– Naik GrabCar dari Zoe Villa Canggu ke Ngurah Rai International Airport IDR 78,000 + IDR 4,000 (tol) = IDR 82,000 ~ RM23

Total hari kelima = IDR 82,000 ~ RM23

Jadi, semua kos termasuk penginapan + supir + entrance fee = RM1038 (tak termasuk makan minum & shopping)

✔ Dah cakap ni honeymoon kan, so itinerary kat atas semua untuk berdua. Jadi kalau nak tahu entrance fee untuk seorang, boleh bahagi 2 dari harga diatas.

✔Tempat-tempat yang nak pegi tu, kami yang list sendiri pastu bagi dekat supir, bukan supir yang list kan, supir cuma tolong susun nak pegi mana dulu supaya satu hala je semua

✔ Kami check-in 3 hotel berlainan sebabnya nak jimatkan masa perjalanan (2 malam di Ubud, 2 malam di Canggu)

✔ 3 malam kami check-in hotel biasa-biasa sahaja di (Ubud 2mlm, Canggu 1mlm) sebab balik hotel memang dah malam untuk tidur je

✔ Hotel kami dah booking dan bayar dari Malaysia je. Kami booking di apps Traveloka (Nang Ade House,Ubud & Omah Biu,Canggu) pastu apps Agoda untuk (Zoe Villa Canggu)

✔ Majoriti di Bali beragama Hindu, yang beragama Islam minoriti je

✔ So, susah sangat nak cari makanan halal jadi lebih baik ambil supir muslim, nanti senang minta supir je bawak ke kedai makan halal @ boleh bawa makanan ready-to-eat je dari Malaysia

✔ Simcard kami beli dari Malaysia je di apps KLOOK. Recommended sangat sebab senang nanti sampai airport staff klook dah ada tunggu dabln servis sangat laju. Tak sampai 10minit uols terus boleh update story di instagram.

– Download apps KLOOK di apple store @ playstore
– Sign up
– Nanti sebelum proceed bayar, masukkan PROMO CODE (NJ76D) dengan minimum pembelian RM50
– Nanti dapat diskaun lagi RM13.30 untuk siapa yang pertama kali guna apps KLOOK ni

Simcard ni kami guna utk 5 hari. Hari-hari update story di instagram dan scroll instagram facebook tak habis kuota pun. Duk dalam hutan di Lempuyang Temple pun line laju jer takde masalah. ⭐⭐⭐⭐⭐

✔GrabCar/uber/Gojek sgt LIMITED area Ubud. Kalau area Canggu takde masalah

✔ Kalau nak naik GrabCar dari hotel ke Ngurah Rai Airport pastikan driver tu takde markup harga ye sebabnya kami try 4 kali baru dapat driver yg tak markup harga dari apps Grabcar tu. Dekat apps tulis IDR 78,000 (tak termasuk tol), dia markup jadi IDR 250,000. Amboooiiii

✔ Lubuk ‘rattanbag’ di Ubud Art Market ye, kat sini kena pandai nego. Harga sangatlaa murah. Nak tahu harga, kena pi dulu heheh

✔ Kalau nak beli baju macam ‘I LOVE BALI’ jangan beli di Ubud Art Market, mahal! Sila beli di Krisna Oleh-Oleh Khas Bali

✔ Kalau yang nak pergi dengan kawan-kawan boleh juga ikut itinerary diatas, harga tiket semua sama je

✔ Wajib beli ‘kek pisang versi Bali’ di Bali’s Banana. Memang sedapppp! Kami beli flavor blueberry ( IDR 35,000) & choco ( IDR 35,000)

✔ Last day di Bali, kami memang taknak kemana-mana sebab sayang nak tinggal Zoe Villa Canggu. Recommended sangat untuk sesiapa nak merasa duk villa siap ada private pool

✔ Cari supir yang orang lain dah bagi review bagus. Ohhh yaa, supir kami memang terbaikkkk dan pandai ambil gambar! Dan harga servis dia antara yang termurah ⭐⭐⭐⭐⭐ kalau tak caya boleh survey dulu sebabnya saya pun buat benda yang sama sebelum booking.

FB : Arik Mahesa Balines
WA : +62 878 61851909 (Mas Arik)

✔ Last sekali, ukurlah budget di poket sendiri.


Ibu Ini Kongsikan Tip Ustazah Nor Bahyah Tentang Doa & Petua Bagi Pengikat Kasih Suami Isteri. Sungguh Inspirasi!

Sesungguhnya keluarga bahagia impian semua insan pasangan suami isteri. Namun, ada juga pasangan suami mahupun isteri yang sukar untuk mempercayai pasangannya, bahkan memiliki tahap kecurigaan terlalu tinggi dan sering sehingga mengganggu kebahagiaan rumahtangga.
justeru, suami Isteri yang mesti melakukan amalkan untuk kekal bahagia sampai bila-bila walaupun sudah lama hidup. Melalui perkongsian ini seorang ibu, Puan Aju Mohit di blognya yang memaparkan tip Ustazah Siti Nor Bahyah. Moga dijadikan panduan bersama untuk ‘kemanisan’ rumahtangga’.

Malam tadi saya sempat menonton Semanis Kurma di TV9 dengan topik ‘Sihir Cinta’. Ustazah Nor Bahyah ada kongsikan petua dan doa untuk eratkan kasih sayang suami isteri dan baik dijadikan amalan supaya hubungan sentiasa segar ;). Doa ini juga membantu memberi kesejahteraan dalam hubungan suami isteri dan memastikan rumah tangga dihindari godaan dari luar.

Surah Thaha ayat 39 yang bermaksud: “Dan aku telah melimpahkan kepadamu kasih sayang yang datang dariku, dan supaya kamu diasuh di bawah pengawasanku.”

Cara aplikasikannya : Setiap kali kita bertemu atau bersua dengan suami atau isteri, bacalah ayat ini. Untuk dapatkan kesan yg baik, hendaklah diamalkan selalu membaca dihadapannya. Tidak perlu membaca dengan kuat, memadailah sekadar dengan hanya membaca di dalam hati. Selain itu, agar dikasihi masyarakat, bacalah kedua-dua ayat ini setiap kali lepas solat sebanyak 3 kali.
Selain dari berdoa untuk memastikan hubungan sentiasa rapat dan baik, suami isteri juga mestilah bertolak ansur, hormat menghormati dan memastikan setiap hak pasangan mereka dipenuhi. Memang banyak godaan dan cabaran yang harus ditempuhi, tapi Insha Allah jika masing-masing kenal dan memahami pasangan, kita mampu untuk mengharunginya.

Baru berkahwin
Bagi pasangan yang baru berkahwin, dan masih belum mengenali pasangan anda sebaiknya, ambil masa dan peluang yang ada untuk mengenali pasangan dengan lebih rapat. Waktu bercinta semuanya indah dari aspek luaran, tapi bila dah berkahwin, satu persatu perangai sebenar akan kita tahu. Allah temukan dengan jodoh kita dan itulah yang terbaik untuk melengkapi hidup kita. Dan semoga pasangan kita ini yang akan memimpin kita untuk masuk ke syurga bersama anak-anak dan ahli keluarga yang lain.

Banyak amalan doa yang dikongsikan untuk memastikan rumahtangga yang dibina kekal bahagia dan pastikan ianya perlu dibuat secara ikhlas dan istiqamah. Semoga niat suci murni ini akan diberkati dan menjadi amalan kita dan semoga ianya kekal hingga ke Jannah, ameen.


“Humble Makan Dengan Anak Sambil Duduk Atas Lantai Je.” Elly Mazlein Dipuji Pandai Bawa Diri Ketika Beraya Kampung Suami

Pertama Elly Mazlein menyambut lebaran di kampung halaman suaminya Cikgu Azlan di Kelantan sejak mereka bernikah pada Januari 2020.

Meskipun berstatus selebriti, namun hos Muzikal Lawak Superstar ini tetap tidak kekok berinteraksi dan melayan sanak-saudara sebelah suaminya.

Malah menerusi hantaran di TikTok, wanita bernama Maisurah berkongsi rakaman semasa Elly atau mesra disapa Kak Lina Pom Pom bertandang ke rumah keluarga suaminya yang juga merupakan sepupu Cikgu Azlan.

Dia dilihat sangat manis dan sopan meskipun cuma bersimpuh di atas lantai sambil makan bersama anak perempuannya, iaitu Putri Sara Sefhia yang kini dah masuk 6 tahun.

“Cantik & sopan, jauh beza masa beraksi atas pentas…suka Kak Lina friendly dengan semua orang, takda nak jaga standard.

Itu antara pujian yang diberikan warganet kepada Elly. Cara pembawaan diri ibu kepada dua cahaya mata jauh berbeza memandangkan dirinya sering tampak meriah dan ‘gila-gila’ apabila muncul di kaca TV.

Dalam pada itu, mereka turut berterima kasih kepada ahli keluarga lain yang sudi menjaga privasi anak sulung selebriti berkenaan.


Ramai Rupanya Tak Tahu, Air Basuhan Beras Boleh Bantu Dapatkan Kulit Wajah Cantik

Air cucian beras usah dibuang begitu sahaja. Banyak mafaatnya untuk ibu-ibu cuba. Ada yang berkongsi tip yang mengatakan ia baik untuk tujuan mencantikkan kulit wajah nampak flawless’ serta mengatasi masalah kulit. Nak tahu bagaimana kegunaannya?? Jom baca kat bawah ni.

RAHSIA CANTIK DENGAN AIR BASUHAN BERAS.

Sebelum kita masak nasi, mesti kita akan bilas dahulu nasi sampai bersih, ya dak?? Haa untuk pengetahuan semua, jangan dibuang terlebih dahulu air cucian beras tu tau! Macam kakput guna air basuhan beras yang ketiga, plus air basuhan yang nak letak kat muka tu kakput akan guna air tapis. So lebih confident gituw.

Banyak kegunaan yang korang boleh guna sebenarnya. Nak tahu apa kegunaannya??

Jom baca kat bawah ni :

1)Mencerah dan menghilangkan bintik hitam??

Kalau anda nak tahu, air beras sangat berkesan untuk mencerahkan kulit. Selain itu, air beras ini boleh menghilangkan jeragat malah protein yang terkandung dalam air beras dapat meningkatkan produksi kolagen pada kulit kita.

2) Pembersih wajah semulajadi

Ambil air beras yang kali ketiga selepas membasuh beras dan basuh kulit wajah anda. Tepuk-tepuk wajah dan biar ia mengering. Jangan lap tau, biar je ia kering sendiri okay! Kemudian, anda boleh bilas dan lihat hasil kulit akan jadi lebih segar.

3) Boleh Hilangkan jerawat !

Ambil air cucian beras yang kali ketiga mencuci beras dan basuh wajah anda. Kemudian, biarkan ia mengering. Muka anda akan jadi sedikit pedih dan lama-kelamaan jerawat akan kecut.

4) Atasi masalah kulit berminyak.

Cuci muka anda dengan pencuci biasa, kemudian bilas dengan air cucian beras. Lakukan setiap hari dan  anada akan peroleh hasil yang diingini.

5) Cerahkan kulit korang.

Kalau nak putih cepat, basuh muka 2 hingga 3 kali seminggu. Bukan sahaja lebih cerah, kulit anda akan jadi lembut dan halus.

6)Mengecilkan liang pori

Ambil kapas, kemudian korang celup dalam air cucian beras dan sapu pada wajah okay! Tekap pada wajah secara perlahan-lahan kerana ia akan mampu mengetatkan pori-pori dan ia akan kelihatan lebih kecil.

7) Masker rambut

Tuang air cucian beras pada kulit kepala dan biar aje selama 20 minit okay! Lepas 20 minit, bilas guna shampoo tau.

Best kan? Jommmm amalkan 🥰


“My Hero Last Night …”-Maya Karin Diserang ‘Panic Attact’ Di Pentas FFM32 & Cara Dia Atasinya Dapat Pujian!

“My hero last night …”- Maya Karin Diserang ‘Panic Attact’ Di Pentas FFM32 & Cara Dia Atasinya Dapat Pujian!

Pelakon terkenal, Maya Karin mendedahkan dia diserang ‘panic attack’ atau anxiety ketika menyampaikan anugerah di Festival Filem Malaysia ke-32 (FFM32) yang disiarkan secara langsung di TV2 pada malam Jumaat.

Situasi itu menyebabkan aktres cantik yang sinonim dengan lakonannya dalam filem Pontianak Harum Sundal Malam itu menggigil dan hampir pitam ketika membacakan anugerah bagi Kategori Pelakon Lelaki Terbaik.

Melalui laman sosial Instagramnya, Maya bagaimanapun berkata, rakan artis, Faizal Hussein yang pada ketika itu turut menjadi pasangan penyampai anugerah menyelamatkan dia daripada terjatuh di pentas.

Melihat cara Maya tangani masalah serangan panik tersebut, boleh dijadikan panduan untuk yang lainnya jika berdepan dengan situasi yang sama. Di mana Maya membuka kasut dan ia merupakan salah satu cara untuk grounding selain mengambil nafas (deep breathing) ini sebagaimana memetik perkongsian Public Health Malaysia.

Grounding adalah cara yang berkesan untuk menenangkan kebimbangan semasa serangan panik. Dalam proses ini, anda mengenal pasti objek di sekeliling anda untuk membantu otak anda mengenali di mana anda berada.

Ini mewujudkan rasa selesa kerana anda tahu di mana anda berada dan anda berasa lebih mengawal keadaan.

Hanya yang mengalami masalah ini benar benar faham situasi yang dialami kelmarin. Jika tidak di tangani dengan baik, serangan panik boleh menjadi lebih teruk dan pesakit boleh pitam.

You did very well Maya! dan telah melakukan tugasan di pentas besar dengan baik.

ARTIKEL BERKAITAN


Ini Pengakuan Ikhlas Abby Abadi, Bila Ada Yang Bertanya, “Bagaimana Boleh Baik Sangat Dengan Norman & Memey?.” Sungguh Inspirasi!

Saya simpati  pada mereka yg pernah melalui ‘penceraian’ terutama sang isteri yang terpaksa hidup dengan anak-anak yang masih kecil

Cumanya, walaupun perceraian itu menyakitkan, Namun saya percaya, penceraian bukanlah perkara yang buruk, ia adalah salah satu ujian dari banyaknya ujian ALLAH yang lain. Tak lalui, kita takkan pernah tau betapa kuatnya kita. Dan yang lebih penting, sama ada kita perbaiki diri selepas di uji, atau terus merosakkan lagi keadaan, PILIHAN di tangan kita

Dan topik ni sangat berkait rapat dengan saya kannn. Saya tulis ni sebab ramai sangat yang bertanya pada saya, mcmana buleh ‘baik sangat’ dengan Oman & Memey. Macamana boleh lupakan apa yang terjadi. Macamana itu, mcmana ini. Saya jawab, Kehendak ALLAH

Cumanya inginlah saya berkongsi pengalaman, berpesan-pesan & mengingatkan.

Masa akan mengubati segalanya. Jangan kalah dengan emosi.Sikit-sikit sudah melayan perasaan itu. Bila bersedih, syaitan lagi suka. Macam2-macam dihasutnya kita. Jadi yang sebaiknya, MOVE ON!

Yang berlalu biarkan berlalu. Kita bina hidup baru
Akui kelemahan diri. Itu yg sebaiknya. Tiada yang sempurna diatas mukabumi ini. Yakin bila diuji dgn ujian berat sebegini, pasti ALLAH akan hadiahkan “pelangi” yang lebih indah nanti


Bila En Suami Pula Bercucuk Tanam Di Laman Rumah, Hasilnya Memang Superb. Ni Ilmu Yang Diturunkan Untuk Kita Pelajari!

Bila mula terdetik minat berkebun dan diusahakan walau hanya dilaman rumah, pasti hasilnya luar biasa. Ini seperti mana yang dilakukan oleh Encik Jeffry, siapa sangka halaman kediaman semi D setingkat boleh berubah wajah menjadi taman herba yang cukup istimewa dan memukau pandangan.

Berkongsi penjagaan laman herba ini, Jeffry turut berkongsi info di laman sosial yang dimuat naik beberapa tahun lalu. Semoga berkongsian ini dapat memberi manfaat bersama untuk kita pula memulakan hobi menanam tanaman herba yang dapat dilakukan bersama-sama ahli keluarga yang lain.

“Memandangkan ramai sahabat yg bertanya bffrerkaitan penjagaan pokok2 herba. Saya repost semula beberapa pic yg lepas. Saya bukan org yg layak utk mengajar cuba berkongsi minat dan pengalaman sahaja. Maaf kalau ada x tak betul.”

“Untuk pokok herba ni agak susah sikit pejagaannyer. Setiap pokok berlainan sifat2nya.
Dari segi medium, pencahaya dan juga baja.”

“Utk rosemary hanya perlu siram air sekali sahaja pd waktu pagi. Berbanding dgn parsley dan oregano, thyme dan dill yg perlu siram dua kali sehari sama sifat seperti pokok daun sup”

“Sage, stevia, pudina dan lemon bulb pula saya guna air yg sederhana dan tahan panas kerana jenis yg pokok yg berkayu.”

“Dari segi pencahayaan semuanye saya pasang net hitam 50%. Net hitam bukan sekadar utk kawal cahaya dan haba sahaja dia juga berfungsi menahan air hujan yg berlebihan yg boleh merosakkan pokok terutama yg jenis lembut.”

“Dr segi baja saya menggunakan baja organik walaupun ada pilihan dr baja AB dan baja kopi. Saya pun masih baru belajar terutama dr sahabat2 yg pakar dlm group KBJTS ni yg banyak membantu saya”

sumber : Jeffry Jefisz via Kebun Bandar : Jom Tanam Sendiri


“Suami Menghadiri Pertabalan Pada Hujung 2017.”-Fouziah Gous Beri Respon Isu Gelaran Datuk

Sejak beberapa hari lalu hangat diperkatakan dakwaan mengenai isu pembelian gelaran Datuk palsu termasuk suami kepada selebriti popular, Datin Fouziah Gous.

Meskipun lama menyepi daripada menjawab persoalan netizen, nyata Datin Fouziah Gous merasakan tiada keperluan untuk membuktikan bahawa suaminya iaitu  Datuk Zhafran Md Yusof  adalah dipihak yang betul.

Ini memandangkan menurutnya dia memiliki gelaran Datuk kerana memang mempunyai segala dokumen dan watikah yang diterima dari Istana Pahang pada 2016.

Memetik laporan akhbar, Fouziah ketika ditemui berkata, suaminya menerima jemputan dari Istana Pahang pada 2016, namun Zhafran menghadiri pertabalan pada hujung 2017.

“Saya beritahu kepada suami untuk tidak menjawab sebarang persoalan. Kenapa perlu nak buktikan sedangkan kita mempunyai watikah pelantikan, kad dan segala hitam putih.

“Jika ia tidak dipaparkan dalam sistem kenapa pula nak tanya kami? Sudah tentu kami sendiri nak tahu bagaimana ia boleh terjadi, tapi takkan kami nak terus terjah.

“Pastilah kena ada adab dan saya pasti ramai lagi orang di luar sana yang memiliki gelaran itu tapi nama mereka tiada dalam sistem,” katanya.

Terdahulu, status gelaran Datuk milik suami beberapa selebriti tanah air didakwa palsu.

Selain suami Fouziah, gelaran Datuk Seri dan Datuk suami Datin Seri Heliza Helmi dan Datin Paduka Eina Azman turut didakwa palsu.

Isu itu timbul susulan perkongsian individu di Facebook yang menggunakan akaun Aliff Ahmad mengenai gelaran Datuk Seri yang dimiliki suami kepada Heliza iaitu Datuk Seri Mahadi Badrul Zaman yang tidak tersenarai dalam sistem istiadat.

Individu terbabit juga mendakwa tindakan itu dibuat selepas dia didesak oleh banyak pihak bagi mendedahkan perkara sebenar.

Fouziah juga meminta orang ramai yang mempertikaikan gelaran datuk suaminya itu menyemak perkara itu dengan pihak bertanggungjawab.

Katanya, jika gelaran Datuk itu palsu, tidak mungkin ia boleh digunakan untuk tujuan rasmi.

“Awak nak buat pasport, awak nak buat kad pengenalan, awak rasa adakah senang-senang gelaran itu boleh diletakkan. Tepuk dada tanya diri sendiri, kenapa ia boleh?

“Saya sendiri pernah bergurau dengan suami berkenaan gelaran itu, tapi bila difikirkan macam mana bila pergi Jabatan Imigresen boleh lepas?

“Takkan kami nak tunjuk semua dokumen dan watikah terbabit. Ia seolah-olah mempersoalkan kredibiliti sistem yang ada. Kita tak boleh sebab banyak benda yang sensitif dan orang sekarang suka manipulasi. Saya takut nak cakap lebih,” katanya.

Sumber : myMetro


Jaga Kepantangan Suami Isteri. Jika Tak Jaga Boleh Buat Hati Terluka. Deep!

Adat dalam rumahtangga. Ada pasangan punya pantang larang yang kena dihormati oleh pasanganya.

Walaupun berkahwin, masing-masing sudah biasa cara hidup yang dijalani sekian lama. Agak susah untuk ubanya.

Sebagaimana kisah yang dipaparkan ini. Semoga ia menjadi penanda aras untuk pasangan saling melengkapi antara satu sama lain.

IKUTI PERKONGSIAN INI.

Setiap orang ada ‘kepantangan’ masing-masing. Termasuklah pasangan kita. Apabila meniti lebih lama usia perkahwinan, akan semakin banyak kita kenali apa kegemaran dan apa yang tidak disukai (kepantangan) pasangan kita.

Saya teringat, lama dah dulu saya ada menonton 1 filem Inggeris. Ada satu pasangan suami isteri ni yang merupakan kawan baik sejak belajar dan akhirnya berkahwin. Bestfriend jadi life partner lah orang kata.

Kepantangan si isteri adalah suami yang menipu dan merokok kerana tak silap, bapanya meninggal kerana kanser paru-paru disebabkan tabiat merokok. Jadi dia sangat pantang jika suaminya merokok.

Sampaikan waktu itu rumah mereka sedang direnovasi, si isteri tadi terjumpa satu kotak rokok di satu sudut rumah, habis disoalnya penyelia pekerja yang sedang renovate rumah. Waktu tu penyelia kata memang takde pekerjanya yang merokok.

Entah macam mana, si suami terjebak dengan orang ketiga. Awalnya mampu jugalah dia mengelak namun, akhirnya suami tadi gagal mempertahankan kesetiaannya kerana curang dengan wanita lain hingga membawa ke katil.

Satu hari, si suami isteri ini pergi ke mall peralatan rumah untuk memilih jubin lantai. Si suami bertanya pilihan si isteri. Nak pilih jenis yang laminate ala-ala rupa kayu atau pilih betul-betul kayu. Yang ori kayu tu tentulah mahal kosnya. So apakata pilih yang kayu ‘tiruan’ tu. Jimat banyak.

Jawapan si isteri, “aku tak suka benda ‘fake’. Kalau kau bukan kayu, tak perlulah nak berpura macam kau kayu,” dengan mimik muka serius. Si suami rasa lain macam. Seolah si isteri memerlinya. Lalu….

“I slept with someone,” si suami berterus terang. Isteri berpaling pada muka suami. Mata dia bergenang.

Waktu tu saya ingatkan si isteri ni hendak mengamuk. Sebaliknya dia bertanya, “kau merokok ke?” rupanya kepalanya terus teringat insiden dia terjumpa kotak rokok haritu. Suaminya terus menafikan dan ingin keluar dari rumah. Yelah, tipikal isteri mestilah marah bila suami curang hingga ke katil dengan wanita lain. Tapi isteri dia boleh accept hal tu.

Kemudian, rumah mereka siap direnovasi. Si isteri mengemas-ngemas rumah dan terjumpa kotak rokok. Alamak, kali ni jelaslah memang ia milik si suami. Nak tuduh siapa lagi sebab dah tak ada orang lain dalam rumah tu.

Isterinya mengamuk, memecahkan cermin, dihumbannya semua barang suami ke luar. Dia memang pantang sangat-sangat kalau suami menipu dan merokok. Nah, berbeza sangat impaknya apabila diusik ‘kepantangannya’ kan?

Dia boleh accept suami curang dengan wanita lain hingga berzina, namun tak boleh tolerate dengan suami yang menipu dan merokok di belakangnya.

Akhirnya di penghujung cerita, si isteri meninggalkan nota, ‘I want divorce’ sambil menyusun banyak kotak rokok di tepi nota itu sebagai ‘hint’ bahawa dia dah tahu hakikat suami menipunya.

JANGAN BUAT MAIN HAL REMEH

Apa yang saya belajar dari kisah ini ialah, jangan sesekali buat apa yang pasangan kita tak suka, walau hal itu remeh bagi kita.

Kalau tahu isteri tak suka kita bergurau senda tentang bab poligami, janganlah buat.

Kalau tahu isteri tak suka kita cuci mata, ‘like’ gambar perempuan dekat media sosial, jangan buat.

Kalau tahu suami tak suka kita bermekap dan berwangian berlebihan, tak jaga ikhtilat dengan rakan sekerja, jangan buat. Of course hal ni dilarang agama juga.

Kalau tahu suami jenis pantang tak ada kicap jalen atas meja setiap kali makan, haa isteri kenalah pastikan ada kicap atas meja siap-siap. Ni contoh sahajalah kan.

Main point dia, sebab kita tak tahu betapa kepantangannya itu boleh menyebabkan mereka hilang percaya, hormat dan sayang pada kita.

Sanggup ke ambil risiko?

Belajar hormati pendirian pasangan kita. Nama pun pasangan, maknanya kita sudah bersedia untuk menerima kekurangan dan kelebihannya. Makin lama usia perkahwinan, tentu semakin kita kenal pasangan kita.

Kadang bila baca statistik penceraian di Malaysia dan lihat sebab musababnya, ada yang rasa macam tak logik bercerai sebab pasangan suka picit ubat gigi sebelah atas, sedangkan dia suka picit sebelah bawah.

Namun, kadang kita lupa. Hal yang dianggap kecil tetapi jika seringkali dilakukan, lama-lama dari merajuk boleh bertukar jadi marah, meluat dan lama-lama jadi benci. Lama-lama dari sayang, sudahnya nak tengok muka pun tak sudi.

Kata kuncinya, hormatlah pasangan kita. Termasuklah segala ‘kepantangannya’ tadi. Walau hal itu macam remeh bagi kita, tetapi mungkin bagi pasangan kita, ia sesuatu yang boleh menyebabkannya rasa tersentuh dan melukakan hati.

Kredit: Intan Dzulkefli


“Ia Nombor Kegemaran & Simbolik Tempoh Percintaan Kami.” Terima Wang Hantaran RM77,777.77, Farah Nabilah Sah Bergelar Isteri

Tujuh tahun menjalin cinta, akhirnya pasangan sama cantik sama padan ini disatukan dalam satu majlis sederhana tapi meriah. Dengan sekali lafaz, Pelakon Titian Cinta, Farah Nabilah kini sah bergelar isteri kepada juruterbang Mohammed Amirul Yunus, kira-kira jam 9.04 malam semalam.
**media[100928]**
Majlis yang dihadiri keluarga terdekat menyaksikan pengantin perempuan menerima mas kahwin RM1000, tujuh dulang hantaran berbalas jumlah sama dan wang hantaran bernilai RM77,777.77.
**media[100926]**
Pasangan berkenaan dinikahkan bapa pengantin perempuan, Datuk Saipuddin Ahmad, dengan disaksikan Penolong Pendaftar Perkahwinan, Daerah Petaling,
Terdahulu pada majlis sama, pasangan ini turut melangsungkan pertunangan.
“Alhamdulillah permulaan fasa dan tanggungjawab baru untuk saya dan suami. Moga semuanya dapat dipermudahkan.
“Saya mengambil angka tujuh untuk nilai wang hantaran itu kerana ia nombor kegemaran. Tak sangka, nombor tujuh itu juga simbolik tempoh percintaan kami,” kata Farah usai selesai majlis nikah.
**media[100929]**
Pemenang trofi Artis Baharu Wanita Popular, Anugerah Bintang Popular BH (ABPBH) Ke-31berkata sepanjang tempoh bercinta, suami cekal dalam usaha memenangi hatinya.
“Hubungan saya dan Amirul sebenarnya dijalin secara jarak jauh kerana komitmen kerjaya. Saya sibuk dengan komitmen seni, manakala dia pula memenuhi tuntutan tugasnya sebagai juruterbang termasuk yang memerlukan dia selalu berada di luar negara.
“Maka, apa yang boleh mengikatkan kami untuk terus yakin dan setia pada hubungan percintaan dibina adalah kepercayaan antara satu sama lain.
“Satu perkara yang menyenangkan saya ialah sikapnya yang pandai mengambil hati,” katanya.
**media[100927]**
Pasangan itu bakal diraikan dalam dua majlis resepsi iaitu sebelah pengantin perempuan pada 21 Disember, disusuli 28 Disember untuk sebelah pengantin lelaki. Mereka juga bakal diraikan dalam satu lagi majlis pada 5 Januari depan.
Pasangan ini juga menjadi artis pertama yang kisah perkahwinan mereka dipaparkan di portal Mahligai Cinta.


Makan Buah Nak Sihat, Tapi Batuk Pula! Dr Kongsi Guna 3 Bahan Ni Cuci Dengan Betul

Makan buah-buahan sememangnya penting kerana khasiatnya sangat bagus untuk tubuh badan kita. terutamanya ketika cuaca yang tidak menentu sebegini, mudah untuk jatuh sakit.

Tapi… Pernah tak alami lepas makan buah, terus jadi batuk! Pernah tak? Haaa itu mungkin disebabkan anda basuh tak bersih atau bukan dengan cara yang betul.

Nak cuci buah, bukan sekadar lalukan di bawah air sahaja tau! Kemungkinan kotoran atau racun serangga masih melekat di buah tersebut. Nak tahu cara betul cuci buah? jom ikuti perkongsian dari ibu dan juga seorang Doktor ini, puan Mazliana Mazlan.

Kadang anak batuk dan alergik lepas makan buah, mungkin sebab kita yang tak cuci buah dengan betul. Saya pernah kena. Anak batuk lepas makan blueberry. Dia terus ambil dari peti sejuk blueberry yang saya baru beli, dan tak sempat basuh pun lagi.

Terus saya serik lepas tu tau. Bila beli apa-apa buah, mesti sampai rumah cuba untuk terus basuh. Sebab takut anak-anak termakan dan batuk lagi.

Dalam buah, dan sayur jugak. Ada sisa-sisa racun serangga. Itu mungkin antara punca yang buatkan anak batuk dan alergik.

Cara Mudah Cuci Buah Guna Bahan Di Dapur

Nak cuci buah, anda boleh guna salah satu bahan di bawah ini:-

Salah satu dari 3 bahan ni, wajib ada kat rumah untuk kita cuci buah dan sayur. Tak boleh putus stok okay!

Kalau nak guna sabun pencuci buah pun boleh, cari yang natural dari bahan semula jadi.
Tapi, sebab dah boleh dapat 3 bahan tadi dengan harga jauh lebih murah, sebab tu saya tak guna sabun pencuci buah.

Ratio untuk basuh buah dan sayur:-

1. Garam
– 1 sudu kecil garam : 1 cawan air

2. Cuka
– 1 cawan cuka : 3 cawan air

3. Soda bikarbonat
– 2 sudu kecil soda bikarbonat : 4 cawan air

Kacau bagi sebati, dan rendam buah atau sayur dalam 10 – 15 minit.

Kalini saya buat untuk buah strawberi dan blueberry. Korang tengok gambar ya macam mana saya buat. Tak susah pun, perlukan sedikit je effort dari kita.
Kita cuba sama-sama ya, basuh buah dengan lebih teliti lepas ni.


Dahsyat Komitmen Isteri, Sebelum Tiba Hari Esok, Dah Susun Jadual Kerjanya. Suami Pula Kenalah Tahu Menghargai Isteri. Deep!

Kadang tu bila isteri tak buat kerja kita cepat nak sound tapi bila isteri dah buat kita tak ucap TERIMA KASIH!

Peringatan untuk diri sendiri !

Semalam masa duk baring sekali dengan aisy rizqi ni masa dia menyusu. Tergerak nak tengok kuku dia. Dalam hati memang terdetik dah,

“Ni kalau bukan saya yang potong kuku budak ni memang panjang la jawabnya”

Allahu. Terperanjat bila tengok kuku aisy dah pendek dan cantik. Padahal baru 2 hari lepas saya tengok kuku dia panjang.

Entah bila isteri potong kuku aisy pun saya tak tahu. Baru ni cuti raya jadi mana isteri pergi saya ada.

Rupa-rupanya bila tanya pada isteri dia buang kuku aisy masa saya tidur. Masa semua orang dah tidur.

Bukan potong kuku aisy je, dia sempat basuh baju, lipat baju, kemas baju balik dari bercuti.

Saya tanya kenapa tak tidur je, padahal tengah penat masa tu.

Ini jawapan dia,

“Esok takut tak sempat buat sebab banyak kerja lain nak buat”

Begitu dasyat sekali komitmen seorang isteri. Sebelum tiba hari esok lagi dia dah susun jadual kerjanya.

Kerja berderet-deret yang kita pun tak sedar akan kewujudannya, isteri kita buat.

Kita yang baru buat satu kerja, potong kuku anak pun kita dah riak macam semua benda nak harapkan kita seorang.

Kita ni bila nampak pinggan kotor penuh dalam sinki cepat je kita nak sound isteri, baju kotor penuh bakul pun kita sound tapi apa yang kita tak tahu ialah,

1 kerja yang kita nampak tak siap tu sebenarnya ada 10 kerja yang kita tak nampak tapi dah siap.

Tak percaya? Cuba la tanya isteri korang. Kadang ada lebih dari 10 kerja diorang dah siapkan.

Jadi wajar la kalau sekali kita nampak 1 kerja rumah tak siap, kita kena bagi 10 ucapan terima kasih untuk kerja kerja yang kita tak nampak tapi dah siap.

Wallahu A’lam,

Mohd Fhais
Tak tolong pun tak mengapa asalkan tahu menghargai, itu dah memadai bagi isteri.


Jangan Sebab Gula-gula 50 Sen Rosak Anak-anak Kita. Ibu Ayah Sila Ambil Berat, Jangan Sampai Anak Terbeli!

Ibu bapa mana yang tidak bimbang setelah tularnya di facebook dan grup WhatApps bilamana anak-anak kecil berpakaian sekolah sedang menikmati gula-gula yang mengeluarkan asap apabila dimasukkan ke dalam mulut.

Atas sebab kebimbangan ini, turut mendapat reaksi  tegas daripada  Timbalan Perdana Menteri, Datuk Seri Dr Wan Azizah Wan Ismail yang mana mahu penjualan gula-gula ‘Ghost Smoke’  dihentikan segera.

Beliau yang juga Menteri Pembangunan Wanita, Keluarga dan Masyarakat pada masa yang sama meminta ibu bapa meningkatkan pemantauan ke atas anak masing-masing.

“Saya tidak mahu perkara ini menjadi penyakit masyarakat yang menular dalam kalangan kanak-kanak dari kecil lagi,” katanya kepada pemberita ketika diminta mengulas mengenai ‘Ghost Smoke’ selepas majlis Siri Wacana Sri Satria di sini hari ini.

Ini perkongsiannya:

Baru-baru ini tular tentang satu gula-gula dengan jenama GHOST SMOKE yang boleh mengeluar asap/wap seperti vape. Gula-gula tersebut pula dihisap oleh kanak-kanak sekolah rendah yang menggayakan seperti sedang menghisap vape.

Sememangnya wajar untuk para ibu bapa dan semua ahli masyarakat untuk bimbang dengan kewujudan produk-produk seumpama ini. Walaupun kandungannya belum dapat diketahui sama ada mengandungi bahan yang membahayakan atau tidak. Namun, masalah yang lebih besar lagi disini adalah cara produk ini diambil adalah sama seperti amalan menghisap vape.

Sekiranya dibiarkan, sudah pasti kanak-kanak ini akan terbiasa dengan tingkah laku yang cenderung untuk menghisap vape. Malahan lebih teruk lagi, jika mereka akhirnya terjebak dalam gejala merokok pula.

Sudahlah perokok dewasa telah menunjukkan contoh yang tidak baik kepada kanak-kanak di sekeliling mereka dengan merokok di khalayak ramai. Ditambah dengan kemudahan mendapatkan produk-produk seperti ini akan menyebabkan lebih ramai bakal perokok atau penghisap vape yang akan wujud pada masa akan datang.

Produk-produk seumpama ini akan sentiasa muncul dalam pasaran dari semasa ke semasa. Justeru, pesanan kami dari Pusat Racun Negara:

? Kepada para ibubapa, sentiasa pantau tingkah laku dan pembelian anak-anak anda. Beri kesedaran dan pemahaman kepada mereka mengapa produk ini perlu dielakkan.

? Kepada peniaga-peniaga diluar sana, janganlah dikejar keuntungan yang sedikit sehingga sanggup menjual produk yang tidak bermanfaat dan boleh memudaratkan pengguna.

? Kepada pihak sekolah dan PIBG sekolah, mungkin boleh diadakan pemantauan di kedai-kedai berdekatan sekolah.

? Kepada pihak berkuasa yang berkaitan, sudah pasti perlu ambil tindakan susulan untuk aduan dan kewujudan produk seumpama ini.

Sekiranya tiada permintaan sudah pasti tiada pasaran. Kuasa terbesar untuk menghentikan wujudnya produk-produk seumpama ini adalah ditangan pengguna itu sendiri.

Siapa yang mahu anak mereka menjadi perokok atau penagih vape? Hatta perokok sendiri tidak mahu generasi mereka seterusnya menjadi penagih rokok atau vape. Bertindaklah dari sekarang.

sumber : Sinar Harian & Pusat Racun Negara


Tidur Tak Lena & Selalu Rasa Lesu, Biasakan Buat Air Rendaman Cuka Dengan Air Panas Ni!

Tidak dinafikan setiap antara kita setelah seharian berkerja sama ada di pejabat mahupun melakukan kerja-kerja rumah, pasti berasa letih. Jika setiap hari melalui rutin yang sama tanpa ada memberi ruang untuk merawat diri untuk menghilangkan kelesuan yang dirasa, tentu sahaja akhirnya mengganggu kesihatan.

Sebenarnya ada banyak cara yang boleh anda lakukan untuk mengembalikan semula kecergasan diri selain perlu berehat buat seketika, atau pergi ke spa untuk memanjakan diri dengan urutan badan. Anda juga boleh lakukan amalan ini di rumah dengan mudah dan modal yang rendah.

Ini sebagaimana menurut perkongsian Ana Mahabu di akaun facebooknya, berkongsi kebaikan merendam kaki yang boleh diamalkan dalam melegakan kelesuan tubuh badan.

Nak tahu apa ramuan yang digunakan dan  keistimewaan melakukan rendaman kaki ini, jom baca perkongsian penuh daripadanya. Semoga bermanfaat.

Manfaat rendam kaki dengan campuran cuka dan air panas

Kalau anda berendam selama setengah jam dengan air cuka, boleh membantu saraf-saraf kamu jadi lebih kurang tekanan dan selesa. Tentu sahaja kalau anda melakukan hal ini dengan berkala, kamu punya tidur yang lebih berkualiti.

Cuka putih itu juga boleh melancarkan peredaran darah dan membantu tubuh yang penat agar peredaran oksigen juga lebih lancar dan tubuh terasa lebih ringan. Jadi, energi dan semangat kamu boleh kembali lagi!

Dibahagian kaki ada banyak zon refleksi yang sangat hebat

Cuka boleh menembusi kulit kaki dan meningkatkan peredaran darah, meningkatkan fungsi organ tubuh, membuang kotoran dan boleh membantu mengurangkan kesakitan kepada penyakit kronik.

Kulit kaki yang kering dan pecah-pecah boleh disembuhkan dengan berendam air cuka selama 1 minggu. Bukan itu sahaja, tapi kulit kaki juga jadi lebih puih dan lembab.

Jom saksikan video menarik tentang adik-adik BK kita ni makan Ayam McD 3X pedas. Boleh tahan ke tidak? Jom saksikan.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!